7 саволга 7 жавоб: Қурбон ҳайити\n1-савол: Қизим учун ақиқа қилмоқчи эдим. Қурбон ҳайити куни ҳам қурбонликка, ҳам ақиқага ният қилиб қўй сўйсам бўладими?\nЖавоб: Қурбон ҳайитида қурбонлик қилинг. Қурбонлик қодир кишиларга вожиб амал, ақиқа қилиш мустаҳаб амал. Қурбонлик қилишда ақиқани қўшиб ният қилиш мумкин. Чунки, бир жинсдаги катта амал ўзининг жинсидаги кичик амални ўз ичига олади.\n2-савол: Автомобили бор лекин пули нисобга етмаган инсонга қурбонлик қилиш вожиб бўладими? Машина ҳам нисоб ҳисобланадими?\nЖавоб: Ва алайкум ассалом. Инсон ҳожати учун миниб турган машинаси нисобга кирмайди. Ёлғиз машинаси бўлиб, бошқа нисоб миқдорида маблағи бўлмаса, қурбонлик вожиб бўлмайди. Эҳтиёждан ортиқ машина олиб қўйилган бўлса, қурбонликнинг нисобига киради ва қурбонлик вожиб бўлади.\n3-савол: Мен савдогарчилик қиламан ва нисобдан ошган пулим бор шунга қурбонлик сўйишим керакми? Закотни бу йил чиқарган эдим, лекин қурбонлик ҳакида маълумотга эга эмасман. Илтимос, кимларга фарзлигини ва қандай сўйилишини тушунтириб беринг. Уйда эркак киши бўлмаса акамни чақириб ва қассоб чақириб сўйсам бўладими?\nЖавоб: Ҳа, нисобга етадиган миқдордаги маблағга эга киши қурбонлик қилиши вожибдир. Сиз акангизни чақириб қурбонлик қилишингиз жоиз. Қурбонлик учун сўйиладиган жонлиқ айб ва нуқсонлардан саломат бўлиши керак. Қурбонлик гўштидан бир қисмини тарқатиб, бир қисмини сақлаб қўйиб, яна бир қисмини эса қавму-қариндош, қўни-қўшниларга пишириб едириш мустаҳаб амалдир.\n4-савол: Мени саволим шуки, Рамазон ҳайити билан Қурбон ҳайити орасидаги фарқ қанча?\nЖабов: Рамазон ҳайити шаввол ойининг биринчи куни, Қурбон ҳайити эса зулҳижжа ойининг ўнинчи кунидир. Шунга кўра буларнинг ўрталарида чамаси етмиш кунга яқин бўлади.\n5-савол: Қурбон ҳайитида қурбонлик қилмоқчи эдик, жумада имом домла оиласи катта бўлса гўштни ярмини ўзига олиб қолса бўлади деди. Шу тўғрими? Умуман оила катта бўлса ҳаммасини олиб қолсаям бўладими?\nЖавоб: Қурбонлик қилувчи инсон Аллоҳ таолонинг розилиги учун қурбонликка яроқли ҳайвонни сўйиш билан ибодат ҳосил бўлади. Унинг гўштидан фойдаланиш иккинчи масала ҳисобланади. Шунга кўра, сиз сўрагандек катта оилалар қурбонлик гўштининг ҳаммасини ўз оилалари учун олиб қолиши жоиз. Шунингдек қурбонлик қилувчи ҳайт кунида гўштнинг ҳаммасини муҳтож инсонларга тарқатиши ҳам жоиз. Аммо, мустаҳаб амал яъни, шу ўринда энг афзали қурбонлик гўштини уч қисмга бўлиб, бир қисмини тарқатиш, бир қисми ўз оиласи учун олиб қолиш ва яна бир қисмини қариндош-уруғ ва яқинлар билан пиширган ҳолда баҳам кўриш бўлади.\n6-савол: Мени кўлимда нисобига етган пулим бўлса Қурбонлик хам қиламанми? Мен Россияда ишлайман у ерда насроний қўшниларим ҳам бор. Агар Қурбонлик менгаям вожиб бўлса, ўша насроний қўшниларимга Қурбонликдан берсам бўладими?\nЖавоб: Қурбонлик ибодатида қурбонликка яроқли ҳайвонни сўйиш эътиборли. Ҳайвоннинг қони ерга тушиши билан ибодат ҳосил бўлади. Қўшниларларга бериш эҳсон. Бошқа диндаги қўшниларга берса ҳам бўлади.\n7-савол: Қурбонликка мол олдик. 4та одам бўлиб бўладими ё тоқ бўлиши керакми?\nЖавоб: Қурбонликка сўйиладиган молда етти кишигача шерик бўлиш мумкин. Бунда шериклар сони тоқ ёки жуфт бўлиши шарт эмас. Муҳими шерикларнинг барчаси қурбонликни ният қилиши керак. Агар уларнинг бирортаси гўшт ниятида шерик бўлса қолганларнинг ҳам қурбонлиги қабул бўлмайди.\n2046 марта ўқилди\nДругие материалы в этой категории: « Савдонинг тартиби қандай?\tСавол: Сажда қилганида қуймичи, белининг паст қисми очилиб қолган кишининг намози дуруст бўладими? »


Шовот тумани ҳокими Х.Отаханов барча...\naccess_timeМай 25, 2021 remove_red_eye73 folder_openЯнгиликлар\nАссалому алайкум! Ҳурматли ўқитувчи ва азиз ўқувчилар! Бугун қувончли айёмда мамлакатимиздаги барча мактабларда “Сўнгги қўнғироқ”лар янграмоқда.\nАйтиш жоизки, ҳозирги кунда тумандаги мактабларда ёшларимизга 2856 нафар педагог-ўқитувчилар таълим-тарбия бериб келишмоқда. Ушбу ўқитувчиларнинг 802 нафари олий ва биринчи тоифали ўқитувчиларни ташкил этади.\nШовот туман халқ таълими бўлими тасарруфида 53 та умумий ўрта таълим мактаби ва битта халқаро мактаб-интернати мавжуд бўлиб, уларда жами 31322 нафар ўқувчи-ёшлар таълим-тарбия олишмоқда.\n2021-ўқув йилида тумандаги умумтаълим мактабларини 11-синфини жами 2213 нафар ўқувчилар якунлашади. Шулардан 15 нафари олтин медал, 35 нафари кумуш медал билан якунлаши кутилмоқда.\nБарчангизни беғубор ўқувчилик йилларингизни ортда қолдириб, қадрдон мактабингиз, меҳрибон устозларингиз билан хайрлашиб, ҳаётингизнинг янги, янада масъулиятли босқичига қадам қўяётганингиз билан чин қалбимдан муборакбод этаман.\nҚадрли ота-оналарнинг суюкли ўғил-қизлари!\nҚалбингиздаги эзгу орзу-интилишларни рўёбга чиқаришда мамлакатимизда барча имконият яратилган. Мустақил ҳаёт сари ташлаётган илк дадил қадамингиз қутлуғ ва муборак бўлсин!


Жаҳонгир Отажонов «Тhе cover up» лойиҳаси ҳақида кескин гапирди видео 25-10-2021, 17:44 | Zamin.uz\nХонанда Жаҳонгир Отажонов «Дарё» интернет-нашри учун эксклюзив интервью берди.\nСуҳбат давомида хонанда «Тhе cover up» лойиҳаси ҳақидаги ҳақиқатларни гапирди.\n‘Тhе cover up’ лойиҳасининг 2-мавсумидан кўнглим тўлмади. Чунки бир қизнинг баҳосини паст қўйгандим. Қандай қилиб бўлса-да бу қизни қайтаришди. Бошидан шунақа ‘китоб’ ёзилган. Бизга бошидан ‘китоб’ ёзиладиган конкурс керак эмас. Бугун давлат раҳбаримиз бизни ишлашга чақиряпти. Чунки йўқотишларнинг ўрнини тўлдириш керак. Йўқотиш осон, қайта бунёд қилиш учун авлодлар қанча азият чекади. Ҳар бир касб эгаси сидқидилдан хизмат қилмаса халқнинг ишончини оқлай олмайди. Шунинг учун ҳам тўғри хизмат қилиш керак, тўғри гапириш керак. Халқни алдай олмайсиз. Ҳамма меҳнатига яраша ҳаққини оляпти. Сизга ҳам манга ҳам пул тўлашади. Худо хоҳласа сиз билан яна 20 йилдан кейин суҳбатлашадиган бўлсак мен ютиб чиқаман. Чунки мен ўзимга тўғриман. Кимки нотўғри бўлса у барибир ютқизади. Ҳозирдан уларга айтаман, ҳалиям кеч эмас, сизларнинг ичингизни фақат Яратган билади, фақатгина у яшира олади. Эртага бизнинг олдимизда шарманда бўлманглар.\nЖаҳонгир Отажоновнинг фикрича «лойиҳада ҳакамлик қилаётган хонандага бу иштирокчи лойиҳадан чиқиб кетиши керак», деган гапни айтиши керак эмас. Бундай гап ҳакамни чалғитиб, нохолисликни юзага келтириши мумкин экан.\nАлишер Узоқов мени ҳурмат қилади, буни ҳис қилган ҳолда мен ҳам уни ҳурмат қиламан. Лойиҳада Алишер ёнимга келиб ‘Жаҳонгир ака мана шу иштирокчилар чиқиб кетиши керак’ деди. У айтган иштирокчилар яхши бўлгандир, балки уларга йўлланган смс овозлар чиндан камдир, билмадим, аммо буни ҳайъат аъзосига айтиш керак эмас эди. Бу ҳайъат аъзосини психологик томондан адаштиради. Менга ўхшаб тўғри баҳолашга ҳаракат қиладиган одам қўшиқни ҳар томонлама ўрганади. Чунки қўшиқ фақат овоз билан айтилмайди. Унинг жуда ҳам кўп нозик томонлари бор. Қўшиқдаги нафақат сўзнинг ҳар бир ҳарфнинг ўз юки бор. Бу нарсаларни Алишер ҳам, «Тhе cover up»ни ўйлаган одам ҳам билмайди. Ўша куни ‘Арвачи’ қўшиғини айтган бола ёки Муштарий исмли қиз чиқиб кетишини айтишди. Мен у қизни Алишер айтгани учун чиқармадим. У қиз билан ишлаган музикант болалар яхши чалишарди. Уларни яхши танирдим. Бу болалар билан ўзим ҳам ишлаганман. Аммо мен баҳони Муштарийнинг ўзига қўйган эдим. Муштарийга икки баҳони қўйганимнинг ўзи хато. Унга балл қўйиш керак эмас эди. Мен ҳеч қачон ҳеч кимга баланд бал қўймайман. Агарда Zo‘r TV’нинг раҳбари келиб мана бунга баланд баҳо қўй деса, ‘марҳамат ўзингиз ўтиринг’, дердим. Хуллас бу қиз яна қайтиб келибди. 3-мавсумга мени чақиришмади, чақиришса ҳам бормасдим. Биласизми улар ҳатто ҳайъат аъзоларини танлай олишмайди. Бу борада уларнинг илми йўқ, яна мусиқанинг cover версияси билан шуғулланишяпти.\nCover – бу маълум бир хит даражадаги қўшиқнинг бошқача ‘оранжировка’да ижро этилиши. Қўшиқ ўзгармайди, фақат ‘оранжировка’си ўзгаради. Муштарий айтган cover cover эмас, бу умуман янги ашула. Қўшиқ бошқа мусиқа билан айтилган. Шеър меники эмас, у хоҳлаганидай айтишга ҳақли. Хуллас бу cover версия эмас эди. Шунинг учун ҳам балл қўя олмадим. ‘Тhе cover up’ лойиҳасидаги ҳайъат аъзоларидан бири ‘виступления’ қани деб сўраяпти. Музикантнинг бунақа савол беришга ҳаққи йўқ. Мен тушунмадим, cover версияда ‘виступления’ керак деган жойи йўқ. Ўқимаганда, шунинг учун ҳам шунақа дейишди. Четдан кузатиб туриб кулгим келди, тўғриси. Лойиҳада Камрон Отажонов, менинг жияним ҳам қатнашди. Тўғриси у билан алоқаларимиз яхши эмас. У билан урушганимдан кейин у менда бошқа соз чалмай кетган. Лекин мусиқачи сифатида мен уни муҳофаза қилишим керак. У жуда яхши музикант. Керак бўлса ҳаммани ‘ўқитади’. Мен ўқимаганман. Мусиқа интернатидан 7-синфда ҳайдалганман. Лекин мусиқада ўзимни билимим, китобим бор. Ўзимни фикрим бор. Ўзимга керакли нарсани интернетдан ўқиб оламан. Худога шукур мусиқачилар фикримни эшитишади. Камронга ҳам айтдим, ‘нима учун фикрларингни айтмайсан, гапира олмасанг, характеринг бўлмаса қандай санъаткор бўлмоқчисан’, дедим. Одам биринчи ўринда бўлиши учун унинг характери бўлиши керак.\nЯнгиликлар » Маданият » Жаҳонгир Отажонов «Тhе cover up» лойиҳаси ҳақида кескин гапирди (видео)


ХИЁНАТ. (танлов учун) ©Зулфиза...\nTasodifiy hikoya: Мураккаб Хаёт Ойини 2 кисм\nМан кутканкун келди Хадича огли дунёга келтирди ман озимжа ё хурсанд едим озми койарга жой тополмасд...davomi\nДобавил: Зулфизар (10.04.2016 / 13:00)\nБарно 4-курс бакалавриатурани битиргач, турмуш курди. Туйдан кейин вадасига кура, куёвбола уни магистратурада укишни давом эттириши учун рухсат берди.\nКуёвни узи Камол хам тиббиёт институтининг 6-боскич талабаси эди.\nБарно ёши 24-да, сочлари узун белигача тушадиган кош-кузлари кора оппоккина киз, шундай булсада, у баъзи кизларга ухшаб чиройидан «фойдаланмаган», шу кунгача биров билан гаплашмаган хам, куп вактини укишга-урганишга сарфлаган.\nКамол, ёши 27-да, корачадан келган, озгин, жиддий, камтар, камгап, «ичимдагин топ» дейдиган сирли эркак, у хам «Талабалик олтин давр» деган тушунчани четга суриб куйиб, институтга кирганидан бери боши китобдан чикмайди, курсдошлари билан турли дискотека, байрамлар, утиришлар у учун бегона. Институтда «Ёш олимлар илмий жамъияти» аъзоси эди.\nЖинсий алокани шунчаки «насл колдириш учун килиниши керак булган харакат» деб тушуниб олган Барно, туйидан кейин бу нарсани «дунёдаги энг ёкимли машгулот» эканлигини билди. Камол узи медик булгани учун, анатомиядан етарлича хабари бор ва хотинидаги «керакли» нукталарни кайси вактда, кандай тезликда, кандай куч билан китиклашни яхши биларди, улар орасидаги жинсий алока эхтиросларга бой, куёв хам, келин хам коникадиган даражада эди. Бундай лаззатбахш кунлар бир неча ой давом этди. Энди Барно жинсий алокасиз хаётни тасаввур кила олмас эди. Жинсий фаоллиги буйича эридан хам устун эди, керак булса хар куни ёки кунора эри билан ковушарди...\nКунлар утиб, ёз хам келди. Камол негадир узгариб, хаёли паришон, доим нималарнидир уйлаб юрадиган булиб колди. Ётокда хам аввалгидака фаъол эмасди. Бу эса тез-тез алока килишга урганиб колган Барнога ёкмади. Барно бир-икки бор ундан нима булганини сураганида «хеч нима, ишларим купайиб кетди» деб жавоб берди. Бундан ташкари, алохида хонага чикиб олиб, аллакимлар билан телефонда гаплашадиган булиб колди, ноутбук олиб келиб, кечаси билан уни олдидан жилмас эди. Барнога аввалгидек мехр бермаётгандек эди.\nЭрининг бундай узгаришидан Барно уйда, укишда доим хафа юрадиган, кечалари йиглайдиган булиб колди, анча озиб-тўзиб кетди. Дугоналари, кариндошлари ундан нима булаётганини сурашганида бор гапни айтиб берди. Улар эса «эрингни кулидан махкамрок тут, бошкасини топиб олган булмасин тагин» деб уни яна хам куркитишди ва хар хил маслахатлар беришди.\nКунларнинг бирида Барно дугонасининг маслахати билан иш килиб, узига узи килди:\nКечки пайт соат 12-ларда доимгидек ётишдан олдин ваннага кириб чумилди, бугун бозордан олинган янги, кизил рангли ипли трусик, устидан оппок богичли халатини кийиб, эри иш килаётган хонани такиллатди ва аста-секин хонага кириб, олдига борди.\nКамол компютердан нигохини олмай гапирди.\n- Ха тинчликми, нима демокчисан?\n- Согиндим сизни. Хохлаяпман роса.\nКамол бу гапни хотинидан кутмаганди, у томон карашга мажбур булди. Карадию котиб колди. Барно одатда узунрок юпқа тунги куйлак-лозимда ётарди, хозир булса сонини ярмигача очик. Сочларининг бироз хуллигини куриб:\n- Мана шу ахволда пастдан чикиб келдингми? (Буларни уйи 2-каватли коттеж булиб, пастда ота-онаси ва укаси яшашарди, тепадаги хама хоналар эса янги келин-куёв ихтиёрида эди. Ошхона ва хаммом хам пастки каватда жойлашган.)\n- Ха нима булипти? - деб Барно тиржайди ва халатини богичини ечиб баданини эрига куз-куз килди.\nКамол урнидан турдида, бир шапалок урди. Жахл устида шунака куч билан уриптики, Барно ерга йикилди.\n- Э канчик, нега унака кийиндинг, ота-онам, укам бор пастда, чикаётганингда куриб колишса нима деб уйлайди? Бу килигинг нимаси? Каердан урганиб олдинг?\n- Улар ухлашяптику. - Барно йиглаб-йиглаб зурга шундай деди.\n- Ухлаган булсаям, ташкарига чикиши бор уларни. Бупти уларни куявер, нега бунака кийиндинг? Бу сенга умуман ярашмайдику! Бунаканги кийимларни фохишалар кийса ярашади.\nБарно «сизни хирсингизни уйготиш учун» деб айта олмади, килган ишидан афсусланиб, чикиб кетди. Кечаси билан йиглаб, ухламай чикди, эрини киришини кутди. Яъни кирса ундан кечирим сураб, дугонасини гапига кириб бу ишни килганини, ундан хиёнат килишда шубхаланаётганини айтиб, хамасига ойдинлик киритмокчи булди. Аксига олиб эри уша ишчи хонасида ухлади.\nЭнди Барнонинг шубхалари яна хам ортди, демак эрига уни кизиги колмади, у хиёнат киляпти ва жазмани билан телефонда, интернетда гаплашяпти.\nЭрталаб Барно эрига хам, кайнота-кайнонасига хам индамай аразлаб ойисини уйига кетди.\nКамол хеч нима демади, «кетади, яна кайтади, узи эркарок усган дейишганди, битта тарсакига кетса канака киз булди бу» - деб куйди ичида.\nОрадан кунлар, хафталар утди, Барнодан дарак йук. Камол уни согинган, лекин гурури устунлик килиб, олиб келгани бормаяпти. Бир куни онасини юборди, Барно «углингиз мени ёктирмайди, кандай яшайман у билан, у менга хиёнат киляпти» дея кайнонасини кайтарди.\nКамолни узи хам 2 марта уйига, 3-4 марта укишига борди, хотини яна кайсарлик килиб келмади...\nОнлайн: 5 / 270 | + reklama


Осиё ўйинлари. Курашчиларимизда яна битта олтин ва иккита бронза!\nОсиё ўйинлари. Курашчиларимизда яна битта олтин...\n29.08.2018 16:38 0 1539\nФото: Ҳасан Пирмуҳаммедов\nИндонезияда бўлиб ўтаётган Осиё ўйинларида ўзбек миллий кураши баҳслари терма жамоамиз ҳисобига навбатдаги медалларни келтирди.\nБугунги баҳсларда юртимиз шарафини -81 кг вазн тоифасида Мусо Собиров ва Сарвар Шомуродовлар ҳимоя қилишди. Афсуски, улар кутилган натижани қайд эта олишмади.\nДастлаб, Мусо Собиров чорак финалда эронлик спортчига ютқазди ва медалсиз қолди.\nСарвар Шомуродов эса ярим финалда эронлик Илёс Али Акбарига мағлуб бўлди ва бронза медалига эга чиқди.\n-63 кг вазн тоифасида кураш олиб борган аёлларимиз эса ажойиб натижа кўрсатишди. Айниқса, Дилдор Шерметова финалга қадар етиб келиб, мўғулистонлик Басаняргал Баярбатга қарши баҳс олиб борди ва ғалаба қозониб, олтин медални қўлга киритди!\nУшбу вазн тоифасида яна бир вакилимиз Мухлиса Абдумаликова бронза медали соҳиби бўлди.\nШу тариқа, ўзбекистонлик курашчилар Осиё ўйинларида яна 3 медалга эга чиқишди.\nУшбу ғалабалардан сўнг, Ўзбекистон ҳисобидаги медаллар сони 42тага етди (11 та олтин, 15 та кумуш, 16 та бронза) ва Ҳиндистонни ҳам қувиб ўтиб, умумжамоа рейтингида 8-ўринга кўтарилиб олдик.\nкураш Осиё ўйинлари Дилдор Шерметова\nСпорт 25/02, 15:10\n2030 йилги Осиё ўйинлари Ўзбекистоннинг икки шаҳрида ўтказилиши мумкин\nСпорт 28/12, 11:26\nПрезидент: «Келгусида Ўзбекистон Осиё ўйинларига мезбонлик қилади»\nСпорт 20/09, 22:14\nОсиё ўйинлари ғолибларига пул мукофотлари белгиланди


Жалолиддин Мангуберди сериалида ўзбек актёрлари ҳам роль ўйнайдими? | Qalampir.uz\nЖалолиддин Мангуберди сериалида ўзбек актёрлари ҳам роль ўйнайдими?\nМаданият-санъат\t20 Ноябрь 2019 15:52 17966\nАввалроқ, Ўзбекистон тарафининг буюртмаси билан туркиялик киноижодкорлар томонидан Жалолиддин Мангуберди сериали суратга олинаётгани ҳақида хабар берган эдик. 13 қисмдан иборат ва бюджети 5 миллион АҚШ долларини ташкил этаётган мазкур картинада кимлар роль ижро этиши бугунгача тўла маълум бўлгани йўқ. Бироқ, катта эҳтимол билан Жалолиддин Мангуберди образини хорижлик актёрлар гавдалантириши мумкин.\nQALAMPIR.UZ сериал суратга олиниши режалаштирилган ҳудудда бўлиб, ташкилий ишлари билан танишди. Қайд этилишича, Маданият вазирининг биринчи ўринбосари Озодбек Назарбековнинг талаби билан ушбу лойиҳада ўзбекистонлик актёрларнинг иштирокига кенг ўрин беришга асосий масала сифатида қаралмоқда. Шу боис куни кеча кўплаб актёрлар “кинопроба” учун Туркиянинг Истанбул шаҳрида бўлиб қайтдилар.\nКиносиновда иштирок этган актёрлар орасида Ўзбекистон халқ артисти Эркин Комилов, Ўзбекистонда хизмат кўрсатган артистлар Саида Раметова, Раъно Шодиева, актёрлар Жавоҳир Зокиров, Алишер Узоқов, Райҳон Уласенова, Шаҳзода Матчонова, Адиз Ражабов, Юлдуз Ражабовалар бор. Бироқ, улардан қай бири синовдан ўтгани ва сериалда роль ўйнаши ҳозирча маълум эмас.\nСценарий, декорация ва ташкилий жараёнлар қаттиқ сир тутилаётган ушбу лойиҳа агар муваффақиятли амалга оширилса, ўзбек киносининг жаҳон бозорига чиқишига туртки бўлиши кутилмоқда. Бунга эса етарли асослар бор. Лойиҳага бош-қош бўлаётган туркиялик киноижодкорларнинг сўнгги беш йил давомида суратга олган “Тирилиш. Эртўғрул” сериали дунёнинг 85 мамлакатида томоша қилинди. Бу сериал билан Туркия дунёга тарихини англатиш билан, кино орқали потенциал турист орттирди, кино бозорида яхшигина даромад топди. Ўзбекистон ҳам 5 миллион ортидан миллий ғоясини жаҳонда илгари суриш, тарихига муносиб эгалик қилиш билан бирга, дунёнинг ярмини эгаллаган Чингизхонни енгган Жалолиддин Мангуберди юртига миллионлаб туристларни чорлайди.\n“Албатта, ҳамма ушбу сериалда ўзимизнинг актёрлар роль ижро этишини истайди. Бироқ, дунё бозорига кириш, унда даромад топиш ва лойиҳани муваффақиятли амалга ошириш учун фақат ўзимизнинг имкониятларимиз камлик қилади. Афсуски, кўп йиллар тарихий фильмлар ишланмади. Давлат раҳбари 2017 йил август ойида режиссёрлар олдига тарихий асарлар ишлаш бўйича вазифалар қўйганди. Натижани кўриб турибсиз. Ҳозир туркларнинг мавжуд тажрибасидан фойдаланиб қолиш керак”, дейди тасвирга олиш майдончасида бўлиб қайтган журналист Қамариддин Шайхов.\n02 Июль 19:09 38327\n03 Июль 12:06 29223\n02 Июль 10:48 25956\n02 Июль 13:09 25663\n03 Июль 08:59 20790


09:11 08 Март 2021\n10:51 28.07.2020 Ҳавола олиш\nХалқаро контртеррористик уюшма президенти Иосиф Линдер ФҲХ Москвада теракт олдини олганишини шарҳлади. Аниқланишича, эҳтимолий террорчи Марказий Осиё республикаси фуқароси, у Москва вилоятидаги Химкида яшириниб юрган.\nКуни кеча ФХХ Москвада теракт олдини олгани маълум бўлди. Махсус хизматлар маълумотларига кўра, Марказий Осиё республикалари бири фуқароси оммавий қатлга тайёрланаётган бўлган ва Москва вилояти Химки шаҳрида яширинган.\nҚўлга олиш пайтида у ҳуқуқ-тартибот идоралари ходимларига қарата ўт очган ва жавоб ўт очиш билан йўқ қилинган. Унинг ёнида жуда катта миқдорда қурол-аслаҳа, шунингдек, йирик халқаро террорчилик ташкилоти билан алоқадорлиги далиллари топилди.\nЭксперт сўзларига кўра, содир бўлган ҳодиса ҳақида маълумотлар аҳолини ташвишга солмаслиги учун эҳтиёжга мувофиқ узатилмоқда. ФХХ, аслида кечаю-кундуз иш олиб бориб, РФ ҳудудида террористик ҳуружларни тайёрлаётган жуда кўп сонли гуруҳлар ва террористик ташкилотларнинг айрим вакилларини зарарсизлантирмоқда, деди Линдер.\nЎзбекистонда террорчилик гуруҳи 25 аъзосининг фаолиятига нуқта қўйилди\n"Мавжуд вазиятга қараб, тегишли оператив ҳаракатларни давом эттириш учун ушбу маълумотларни кенг оммага етказиш ёки сир сақлаш тўғрисида қарор қабул қилинади", - деди Халқаро контртеррористик уюшмаси президенти.\nРоссия доимий равишда мамлакатда террорчилик ҳуружларни режалаштирган кўплаб ташкилотлар билан курашмоқда ва тегишли ҳаракатларсиз аҳолининг катта қисми тинчликда яшай олмайди, дея огоҳлантиради Линдер. Афсуски, террористик пандемия бутун биосферани қамраб олмоқда.\nПрофессионаллар муҳитида "терроризмнинг на миллати ва на дини йўқ" деган гап бор, чунки тегишли террорчилик ташкилотлари террор уюшмаси аъзоларини ҳужум режалаштирилаётган жамиятга киришиб кетиши осон бўлган муҳитдан жалб қиладилар.


“Озодлик” мухбири борлиги учун суд иккинчи бор қолдирилди\nБасира 7 апрель кун Бухоро вилояти жиноят ишлари судида диний экстремизмда айбланган фуқаролар устидан аппеляция тартибида ўтказилиш лозим бўлган суд қолдирилди. Бундай ҳолат 31 март куни ҳам кузатилган эди.\nВобкентлик Муродали Рўзиев, ғиждувонлик Шавкат Шарипов ва Нажмиддин Ҳайитов диний экстремизм ва фундаментализмда айбланиб, 2005 йил 13-15 октябрь кунлари ҳибсга олинган эди. Улар устидан жорий йил 11 февралда бошланган суд жараёни 1 мартда якунланиб, ҳар бири 7,6 йилдан қамоқ жазосига ҳукм қилинганди.\n31 март куни вилоят жиноят ишлари суди бу ишни аппеляция тартибида кўриб чиқиши лозим эди. Аммо бу иш қолдирилди. 7 апрель куни ҳам суд бу ишни кўришни бошқа кунга кўчирди.\nАйбланувчи М.Рўзиевнинг отаси Нуриддин Рўзиевнинг айтишича, ўғлига нисбатан суд чиқарган қарор адолатсиз эканидан бутун қишлоқ аҳли норози. Бу ҳақда Президент ва ички ишлар вазири номига ёзилилган мурожаатлар 6 ойдан буён жавобсиз қолмоқда.\nСудланувчиларнинг яқинлари ва бу жиноят ишини кузатиб бораётган инсон ҳуқуқлари ҳимоячилари суд жараёнининг қолдирилишига “Озодлик” радиоси мухбирининг бу ердаги иштироки сабаб бўлаётганини таъкидламоқда.\n“Улар йигитларга қўйилган айбларнинг хатолиги, йўл қўйилган қонунбузарликлар бутун дунёга овоза бўлишидан чўчияпти”, - демоқда бу кишилар.\nИнсон ҳуқуқлари ҳимоячиси Шуҳрат Ғаниевнинг фикрича, аппеляция судининг ҳеч қандай тушунтиришларсиз қолдирилиши фуқароларнинг ҳуқуқларини менсимасликдир. Аслида суд мамлакат фуқароларини ҳурмат қилиши керак.


ИнтерФУТБОЛ :: Альваро Сайабера: «ШОМУРОДОВНИ «УФА»ДАН КЕЛГАН ДЕБ ЎЙЛАГАНМАН\nАльваро Сайабера: «ШОМУРОДОВНИ «УФА»ДАН КЕЛГАН ДЕБ ЎЙЛАГАНМАН\nЁлғиз яшайди, шаҳардаги паркда югуриб туради\n- Оилам мен билан кўчиб келмаган. Ишларни якунлаганимдан сўнг, ўзим ҳам бироз шуғулланаман - «Олимп-2» стадиони ёнидаги паркда югураман ёки базадаги тренажёр залига кираман. Кейин клубдаги испанлар билан кўришиб (бу ерда бошқа дўстлари йўқ), кимникигадир меҳмонга борамиз. Улар билан кўл бў-йига боришни хуш кўрамиз, сув олдида ҳаво салқин. Шаҳардаги энг гўзал бино - «Ростов-Арена». Пушкин кўчаси, Революция паркини яхши кўраман. Дон дарёсида чўмилмаганман, у тоза эмас. Умуман олганда, ҳамма нарса ёқади, Ростов Испанияга ўхшайди: ҳаво иссиқ, инсонлар бир-бирига яқин, фақат оила ва дўстлар етишмайди.\nРостовдаги энг яхши қисқичбақа қаерда?\n- Қисқичбақаларни турли жойларда татиб кўрдим. «Буковски» ресторанидагиси кўпроқ ёқди. Бунга қадар денгиз маҳсулотларини истеъмол қилардим. Бу ерда эса дарё маҳсулотлари. Борш ёқди. Фақат бодрингни тушунмадим. Уни ҳар қандай салатга қўшишади. Менга ёқмайди.


Қизлар ва аёллар учун — Dilkashradio.com\nҚизлар ва аёллар учун\nАзиз аёллар агар эътибор берган бўлсангиз баъзи аёллар ва қизларнинг лабларининг юқори қисмида кўринарли туклар бўлади. баъзи аёлларимиз бу туклардан қандай қутулишни билмайдилар. Албатта бу туклар баъзиларга чирой бағишласа, баъзиларнинг хуснига соя солиб туради. Шунинг учун ҳозир шу ҳақида маълумот берамиз.\nОдатда балоғатга етган қизларнинг ғайритабиий ҳолда юзидан мўйлар ўсиши кузатилади. Бунда ички секреция безларида ўзгаришлар содир бўлиб, улар фаолияти бузилади. Нотабиий мўйларнинг турлари бир қанча. Умуман айтганда тиб илмида гипертрихоз номи билан юритилган ҳолат мавжуд. Вирилизм гипертрихоз номи билан юритилувчи ҳолат мавжуд. Вирилизм гипертрихози аёлларга хос барча белгилар, фаолиятлар сақланганлиги ҳолда ягона эркаклик белгиси сифатида соқол мўйлар пайдо бўлиш, эссенциал гипертрихози эса қизлар ва аёлларнинг эндокрин ҳамда асаб тизимлари, ичак аъзолари рисоладагидек бўлгани ҳолда улар юзида мўйлар чиқиши билан таърифланади. Баъзида аёлларнинг юқори лаб, даҳан, юз соҳасида мўйларнинг ғужғон тус олиб кетишига ўзлари сабабчи бўладилар. Чунончи, кўрсатиб ўтилган жойларда майин туклар ўсган бўлса уларни қўл билан ёки мўйчинак билан юлиш, лезвия билан қириш натижасида тери қатламини қўзғатади. Кейин эса кўзга ташланар ташланмас ингичка майин туклар ўрнида қалин, қуюқ қора мўй толалари пайдо бўлади.\nЎрни келганда айтиш лозимки, қуёш нури тукларнинг жадал ўсишига сабаб бўлади. чунки қуёш нури тук илдизларининг сезгирлигини ниҳоятда ошириб юборади. Шу боис юзида мўйи бор аёллар қуёш нуридан ҳимояланиши, асло тобланмаслиги лозим.\nМўйлардан қутулишнинг халқ табобати амали мавжуд. Думбул ёнғоқ меваларининтг кўк қобиғи асосида олинган шарбат мўйлар ўсган жойга суртилса, улардан холи бўлинади. Мазкур амални 2-3 бор қайтарилса, нохуш мўйлардан бутунлай қутулиш мумкин.\nОддий шайтонкоса (дурман обыкновенниый) ўтидан 150 гр миқдорда олиб, 1 литр сув билан қайнатиб, қуюқ дамлама ҳолига келтирилади. Пахтали пиликка шимдирлиган қайнатма мўйли жойларга суртилади. Қайнатма узоқ муддат сақланиши мумкин.\nПергидрол, навшадил спирти, глицерин ва дистилланган сувдан бир ҳиссадан олиб, обдон аралаштирилади ва ушбу омихта билан бўктирма қилиниб, айни пайтнинг ўзида ғалвиртош билан силанади. Бундай тадбир қўлланилганда юз териси қизариб кетмаслиги керак, тери бир оз пушти ранг олиши лозим. Шунда юздаги мўйлар ўз рангини йўқотиши билан бирга мўртлашиб, синиш хусусиятига эга бўлади.\nОдатда хушрўйлаштирувчи муассасаларда электролиз ёки дитермакоагуляция амалларини қўллаб, мўйларнинг илдизларига таъсир кўрсатилади. Баъзилар рентген нурлари воситасида мўйлардан бутунлай қутулмоқчи бўладилар. Бироқ бундай усул инсон терисига, қолаверса, тана аъзоларига салбий таъсир кўрсатиши мумкин.\nФарзанд нега онасини кўпроқ яхши кўради?\nИш жинниси 2 қисм


ПФЛ Суперлига тугашига 2-тур қолганда регламентни ўзгартирмоқчи - Халқ сўзи\nПФЛ Суперлига тугашига 2-тур қолганда регламентни ўзгартирмоқчи\n10:42 07 Август 2018 Спорт\nЎзбекистон Профессионал футбол лигаси мамлакат олий лигаси — Ўзбекистон суперлигаси тугашига икки тур қолганида регламентни ўзгартириш ҳақида ўйлаб қолди. Ташкилот мазкур масалада клубларга мурожаат билан чиққан.\nПФЛ бош директори имзоси билан клубларга юборилган хат ижтимоий тармоқларда кенг тарқалди. Унда “олтин очко“ қоидаси қайсидир маънода келишилган ўйинларни вужудга келишини авж олдираётгани алоҳида таъкидланган.\nПФЛ ҳозиргача суперлиганинг бирор-бир ўйини келишилгани ҳақида расмий ахборот бермаганди.\nЭслатиб ўтамиз, Суперлиганинг форматига биноан ўтказилган 22 учрашувдан сўнг энг кўп очко тўплаган 6 жамоа чемпионлик учун курашни давом эттиради. Аммо сўнгги босқичда айнан мана шу 6 жамоанинг ўзаро ўйинларида тўплаган очколари қолдирилади ва яна икки даврадан иборат 10та тур учрашувлари ўтказилади.


381 марта ўқилди.\nИМОМ МУҲАММАД ЖАЪФАР СОДИҚ роҳимаҳуллоҳ\n80-ҳижрий йилда (мелодий 699) ва ёки 83-йилида (мелодий 702) да Мадинада дунёга келди. Отаси 12 имомнинг бешинчиси Имом Муҳаммад Боқир, онаси ҳазрати Абу Бакр розияллоҳу анҳунинг набираси Қосим бин Муҳаммаднинг қизи Умму Фарводир. Яъни Имом Жаъфар Содиқ ота тарафидан ҳазрати Али розияллоҳу анҳу, она тарафидан ҳазрати Абу Бакр розияллоҳу анҳуга бориб тақалади.\n– Эй Пайғамбаримизнинг набираси, менга бир насиҳат қилинг, қалбим қорайди! – дея илтижо қилди.\n– Эй Довуд, сен давримизнинг зоҳиди, Аллоҳдан энг кўп қўрққан инсон, менинг насиҳатимга не эҳтиёжинг бор? – деб сўради Имом Жаъфар Содиқ ҳазратлари.\n– Эй Довуд, қиёмат куни аждодим Муҳаммад солаллоҳу алайҳи ва саллам менинг қўлимдан тутиб “Нечун мен билан уйғун ҳаракат қилмадинг?” деса, нима қиламан? Ахир бу уруғ-аждод масаласи эмас, ибодат ва амал ишидир! – деди Имом Жаъфар Содиқ ҳазратлари.\n– Ё Раббий, у Пайғамбарлик уруғидан дунёга келди, сўзлари ҳар кимга далилдир. Бобоси Пайғамбар солаллоҳу алайҳи ва саллам, онаси Батул (ҳазрати Фотима) бўлгани ҳолда, шундай деб турса, Довуд Тойи ким бўлибдики, қиймати бўлсин! – деди.\n– Эй Расулуллоҳ солаллоҳу алайҳи ва салламнинг набираси, инсонлар баракатли нафасингиздан – суҳбатингиздан маҳрум қолди, нечун узлатга чекилдингиз, – деб сўради.\n– Бугун шуниси маъқул. Замон бузилди, дўстлар ўзгарди. Сўзимизнинг ҳақиқати ўртага чиқди, – деди ва шу маънодаги байтни ўқиди:\nБир куни Имом Жаъфар ҳазратларидан: “Аллоҳу Таоло фоизни нега ҳаром қилди?” деб сўрашди.\n– Ё Зайд Калбий, агар эшитганим тўғри бўлса, Аллоҳ таоло сенга калб катталигида бир ҳайвонни мусаллот этсин, у ҳайвон сени ҳалок айласин! – деди.\nБир куни Зайд йўлда кетаркан, унга бир арслон ҳужум қилиб, ичак чавоқларини сўқиб чиқарди. Бу воқеадан сўнгра ҳеч ким Имом Жаъфар Содиқ ҳазратларига эътироз қилмади.\n3. Ахмоқ билан\nИмом Аҳмад бин Ҳанбал ҳазратлари ўзининг “Муснад”ида шундай дейди: “Жаброилнинг Расулуллоҳ солаллоҳу алайҳи ва салламга Аллоҳ таолодан нақл этгани: “Ла илаҳа иллаллоҳ” менинг қалъамдир, ким бу қалъага кирса, азобимдан қутилар”, дуосини ривоят этганларнинг исми билан, ихлосла бир телбага ўқилса, телба шифо топади”.\nИмом Жаъфар Содиқ ҳазратлари ҳижрий 148-йилда (мелодий 765) Ражаб ойининг ўн бешида, душанба куни Мадинада вафот этди. Қабри “Жаннатул боқий”да, отаси ва бобоси ёнида. Аллоҳ ундан рози бўлсин!


21:07 / 23.12.2019 2621 pdf Ўқиш режими + -\nАлбатта, Муҳаммад соллаллоҳу алайҳи васаллам У Зотнинг мустафо бандаси, мужтабо Набийси ва муртазо Расулидир.\nБилингки, «мустафо», «мужтабо» ва «муртазо» сўзларининг маъноси бир-бирига жуда ҳам яқин бўлиб, «танлаб олинган», «саралаб олинган», «рози бўлинган» деган маъноларни билдиради.\nБу сўзлар қуйидаги оятларда ҳам худди ана шу маъноларда ишлатилгандир:\n«Албатта, Аллоҳ Одамни, Нуҳни, Оли Иброҳимни ва Оли Имронни оламлар устидан танлаб олди» (Оли Имрон сураси, 33-оят);\n«Бас, Робби уни танлаб олди ва солиҳлардан қилди» (Қалам сураси, 50-оят);\n«Магар, Ўзи рози бўлган Расули бўлса, бас, албатта, У Зот унинг олдидан ва ортидан кузатувчи йўллайди» (Жин сураси, 27-оят).\nБу сўзларнинг учаласи ҳам анбиёлар шаънида истеъмол қилингандир. Аллоҳ таоло бошқа анбиёлар ҳақида алоҳида-алоҳида келган нарсани Муҳаммад соллаллоҳу алайҳи васаллам ҳақларида жамлаб зикр қилди.\nБилингки, махлуқнинг камолоти унинг Аллоҳга бўлган бандалигини юзага чиқаришидадир. Банда бандаликни юзага чиқаришни қанчалик зиёда қилса, унинг камолоти шунчалик зиёда бўлади, даражаси шунчалик олий бўлади. Чунки фаришталар шаънида қуйидаги оят келган:\n«Йўқ! Улар икром этилган бандалардирлар» (Анбиё сураси, 26-оят).\nАллоҳ таоло Ўз Расули соллаллоҳу алайҳи васалламни энг шарафли мақомларда «банда» деб номлаган. Исронинг зикрида:\n«Ўз бандасини исро қилдирган Зот пок бўлди», деган (Исро сураси, 1-оят).\nШунингдек, бошқа оятларда:\n«Албатта, Аллоҳнинг бандаси тик туриб, Унга дуо қилганди» (Жин сураси, 19-оят);\n«Бас, Ўз бандасига ваҳий қилган нарсани ваҳий қилди» (Нажм сураси, 10-оят);\n«Агар бандамизга нозил қилган нарсамизда шубҳада бўлсангиз», деган (Бақара сураси, 23-оят).\nНабий соллаллоҳу алайҳи васалламнинг ўзлари умматларига ташаҳҳудда:\n«Ашҳаду аллаа илааҳа иллаллоҳу ва ашҳаду анна Муҳаммадан абдуҳу ва Расулуҳу», демоқни ўргатганлар, амр қилганлар.\nУ зот алайҳиссаломнинг набийликларига далил:\n1. «Муҳаммад бир Расул, холос. Ундан олдин ҳам расуллар ўтган» (Оли Имрон сураси, 144-оят).\n2. «Муҳаммад Аллоҳнинг Расулидир. У билан бирга бўлганлар кофирларга шиддатли...» (Фатҳ сураси, 29-оят).\n3. «Ва Муҳаммадга нозил қилинган нарсага (Қуръонга) иймон келтирдилар. Ҳолбуки у Роббларидан бўлган ҳақдир» (Муҳаммад сураси, 2-оят).\n4. «Ва Қуръони Ҳакийм ила қасамки, албатта, сен Набий этиб юборилганлардансан. Тўғри йўлдасан» (Ёсин сураси, 2-4-оятлар).\n16:05 / 23.12.2019 948\n08:01 / 24.12.2019 949\nДаъво ва фаразлар турлича бўлади. Уларни турига қараб, ҳар хил услублар ила текширилади.Агар даъво моддий нарсаларнинг хусусиятига оид бўлса, уни тажриба ўтказиш давоми...\n2021 13:01 / 16.11.2020\n5422 06:38 / 04.09.2018\nАқийда 70-дарс. Ваҳий юки\nВаҳийнинг луғавий маъноси Аллоҳ таолонинг Ўз пайғамбарларига зудлик билан юборган диний кўрсатмасидир.Ваҳий фаришталар орқали ёки бевосита Аллоҳ таоло билан давоми...\n1400 17:00 / 10 январь\n2669 17:01 / 06.11.2018


Ўзбекистон Президенти сайловларини ўтказиш учун сайлов округлари ташкил этилди — Sof.uz\n9.08 18:48 50 Ўзбекистон\nМарказий сайлов комиссияси томонидан Ўзбекистон Президенти сайловларини ўтказиш учун сайлов округлари ташкил этилди, дея хабар бермоқда комиссия ахборот хизмати.\nМарказий сайлов комиссиясининг навбатдаги йиғилиши 2021 йил 9 август куни бўлиб ўтди. Унда Ўзбекистон Президенти сайловини ўтказиш бўйича сайлов округларини тузиш ва оммавий ахборот воситалари вакилларини аккредитациядан ўтказиш масалалари кўриб чиқилди.\nЙиғилишда муҳокама қилинадиган биринчи масала бўйича Марказий сайлов комиссияси раисининг ўринбосари Б.Қўчқоров маълумот берди, у йиғилиш қатнашчиларига Ўзбекистон Президенти сайловини ўтказиш учун сайлов округларини тузиш тўғрисидаги қонун ҳужжатлари талаблари, уларнинг вазифалари, тузиладиган округлар рўйхати, уларнинг чегаралари, сайловчилар сони ва округ сайлов комиссиялари жойлашган жой ҳақида маълумот берди.\nСайлов кодексининг 9-моддасига мувофиқ, Ўзбекистон Президенти сайловини ўтказиш бўйича сайлов округлари Қорақалпоғистон Республикаси, вилоятлар ва Тошкент шаҳри чегаралари доирасида Ўзбекистон Марказий сайлов комиссияси томонидан тузилади.\nТаъкидланишича, сайлов округлари рўйхати, уларнинг чегаралари, сайловчилар сони ва округ сайлов комиссияларининг жойлашуви кўрсатилган ҳолда Марказий сайлов комиссияси томонидан эълон қилинади.\nЙиғилишда, шунингдек, ОАВ вакилларини аккредитация қилиш масаласи ҳам муҳокама қилинди.\nТаъкидланишича, Марказий сайлов комиссияси оммавий ахборот воситалари билан ўзаро алоқа қилиш, сайлов жараёни иштирокчиларининг ҳуқуқлари ва қонуний манфаатларини таъминлаш, сайловолди ташвиқоти даврида объектив маълумотларни кенг қамровда, тезкор ва мустақил тарқатиш масалаларига алоҳида эътибор қаратмоқда.\nМарказий сайлов комиссиясига аккредитациядан ўтказишни сўраб бир қатор оммавий ахборот воситаларидан мурожаатлар келиб тушган. Йиғилишда 500 дан ортиқ ОАВ вакилларига аккредитациядан ўтказиш бўйича тегишли гувоҳномаларни бериш тўғрисида қарор қабул қилинди.\nКелгусида ОАВдан мурожаатлар бўйича МСК уларнинг аккредитациясини ўрнатилган тартибда амалга ошириши маълум қилинди.


Китоб байрами – Сурхон тонги\nБош саҳифа / Маданият / Китоб байрами\nМай 25, 2018\tМаданият Изоҳ қолдириш 1,028 Кўрилди\nВилоят матбуот ва ахборот бошқармаси томонидан 24-25 май кунлари “Китобхонлик маданиятини юксалтириш — буюк мақсадларимизга эришишнинг муҳим кафолатидир” шиори остида Термиз шаҳридаги Бобур номли ижодкорлар боғида республика “Китоб байрами” ўтказилди.\nмазкур китоб байрами вилоят ҳокимлиги, Ўзбекистон Ёзувчилар уюшмаси, Республика маънавият ва маърифат маркази вилоят бўлим ва бошқа ташкилотлар ҳамкорлигида ташкил этилган. Тадбирда давлат ва жамоат ташкилотлари вакиллари, шоир ва ёзувчилар, тасвирий санъат усталари, талабалар, ўқувчи-ёшлар ва кенг жамоатчилик вакиллари иштирок этди.\nКитобхонлик байрамида сўз олганлар китобхонлик маданиятини юксалтиришга қаратилаётган эътибор халқимиз, хусусан, ёшларни етук билимли, юксак маънавиятли инсонлар сифатида камол топишларида муҳим омил бўлаётганлигини таъкидлашди.\n— Китоб байрамига набираларим билан келдим, — дейди деновлик Ҳанифа Эшонқулова. — Набирам билан “Ёш китобхон” деб номланган танловда иштирок этиб, совринга китоб олдик. Бундай тадбирлар эса болажонларимизни китобларга янада яқинлаштиради, меҳрини оширади.\nИкки кун давомида санъаткорлар ва ёш истеъдод соҳиблари томонидан дилтортар қўшиқлар янгради, шунингдек, вилоят қўғирчоқ театрининг “Китобсеварларни қутлаймиз!” номли саҳнавий чиқишлари уюштирилди.\nТадбир доирасида ўтказилган танловлар ғолибларига ташкилотчиларнинг китоб жамланмаларидан иборат совғалари топширилди.\nКейинги Маҳорат ва масъулият дарси\nПахтакорларнинг август ойидаги вазифалари


Асад Ходжаев: нохолис ахборот тарқалишида ОАВ айбдор эмас (видео) - Zamin.uz\nАхборот ва оммавий коммуникациялар агентлиги директори Асад Ходжаев Халқаро пресс-клубдаги давра суҳбатида сўз эркинлиги ва давлат бошқаруви органлари билан ОАВ ўртасидаги мулоқот тўғрисида гапирди. У ижтимоий тармоқларда турли нохолис ахборотлар тарқалиши журналистлар ва халқ билан мулоқот яхши йўлга қўйилмагани билан боғлиқлигини айтиб ўтди.\n«Ҳозирги замонда ахборотни беркитиб бўлмайди. Чунки замонавий технологиялар шуни кўрсатяптики, ахборотни бир жойда беркитган билан у барибир чиқади. Ҳозир ахборот эркин айланяпти ва бу сўз эркинлиги билан боғлиқ.\nЎзбекистонда ахборот коммуникация технологияси ривожланиши натижасида шахс сўз эркинлиги, ҳақ-ҳуқуқларини талаб қилиш имконига эга бўлди. Одамлар ижтимоий тармоқларда ўз фикрларини билдиришяпти. Албатта, у ерда турли фикрлар юради, улар орасида танқидийлари ҳам бор. Ва бу танқидий фикрларни давлат бошқаруви органлари эшитиши керак. Ўзларининг фаолиятини шу берилган сўзлар орқали таҳлил қилиб, қанақа муаммолар борлиги, бу муаммоларни қандай қилиб ечиш, улар тизимлими ёки айни бир шахс ёки воқеага тегишлими, буларнинг барчасини давлат бошқаруви органлари таҳлил қилиши керак. Мулоқотга ўрганиши керак.\nОАВ жуда кўплаб танқидий материалларни олиб чиқади. Шу орқали бизнинг давлат бошқаруви органлари янги реалликда, янги Ўзбекистонда фаолиятини бошлаяпти. Давлатимиз раҳбари «Матбуот бу кимгадир аччиқ гапирса, ёқади ёки ёқмайди. Бу йўналишдан биз қайтмаймиз», деб айтди.\nЎтган йили бажарилган катта ишлардан бири - матбуот хизматлари ташкил этилгани бўлди. Ҳозирда 1000дан зиёд матбуот котиблари фаолиятини амалга оширяпти. Лекин улар қай даражада ишлаяпти, малакаси ва тезкорлиги, ОАВ ва ижтимоий тармоқлардаги фикрларни давлат бошқаруви органларига қай даражада етказа оляпти - шуларга эътибор қаратишимиз керак.\nПандемия шароитида биз кўрдик: аҳолимизга тезкорлик билан давлат бошқаруви органлари қабул қилаётган турли қарорларни етказиб беришда эҳтиёж сезяпмиз. Ахборот вақтида етиб бормаса, бу турли нохолис ахборотлар тарқалишига сабаб бўлади.\nБиз базида ОАВ вакиллари ва блогерлар бунда айбдор деган гапларни эшитамиз, йўқ, бу ерда давлат бошқаруви органлари журналистлар билан мулоқотга тайёр эмас.\nАгар давлат органлари тезкорлик билан жавоб қайтарса, асоссиз маълумотлар, фикрлар билдирлишига ўрин қолмайди.\nШунинг учун биз доимий равишда давлат органлари очиқлигини таъминлаш борасида мулоқотни кучайтиришимиз керак деб биламиз», деди АОКА директори сўз эркинлиги ва ОАВни ривожлантириш жараёнлари мавзусидаги давра суҳбатида. «Замин» янгиликларини «Вконтакти»да кузатиб боринг\n10-11-2020, 17:50, Жамият\n30-07-2019, 22:35, Жамият\n16-05-2019, 09:50, Жамият\n5-03-2019, 22:05, Жамият


Beruniy tumani hokimligi | ТАРИХГА ҚАЙТИБ ИШ КЎРИШ САВОБЛИДИР…\nТАРИХГА ҚАЙТИБ ИШ КЎРИШ САВОБЛИДИР…\nАбу Райхон Берунийни энциклопедист олим, мутафаккир, дунё тамаддунига ўзининг 160 дан ортиқ асарлари билан ҳисса қўшган буюк аллома сифатида биламиз.\nЎз замонасининг ҳамма фанларини, биринчи навбатда фалакиёт, физика, риёзиёт, илоҳиёт, маъданшунослик фанларини пухта эгаллаган. Бу фанлар тараққиётига қўшган ҳиссаси билан унинг номи дунё фанининг буюк сиймолари қаторидан жой олган. Абу Райҳон Муҳаммад ибн Аҳмад ал-Беруний 973 йил 4 сентябрда қадимги Кот (ҳозирги Беруний) шаҳрида таваллуд топди. Унинг насл-насабида “берун” сўзи “ташқи шаҳар”, “Беруний” эса “ташқи шаҳарда яшовчи киши” маъносини билдиради.\nҲозирги кунда мутафаккир туғилиб ўсган шахарга Беруний номи берилган. 1997 йилнинг 18-декабрь куни алломанинг ҳоки Афғонистоннинг Ғазна шаҳридан, Беруний туманига келтирилди ва рамзий қабр ўрнатилди. Бугунги кунда бу жой обод масканга айланган. Ҳудудда музей ташкил қилиниши белгиланган бўлиб, қурилиш ишлари олиб борилмоқда.\nИқтидорли ёшларни моддий ва маънавий жиҳатдан қўллаб-қувватлаш, халқимизнинг миллий, маданий, илмий меъроси юзасидан чуқур тадқиқот ишларини олиб бораётган Республикамиз ва хорижий олимлар фаолиятини ҳамкорлигини янада ривожлантириш учун Беруний туманида илмий-амалий семинарлар, симпозиумлар, тренинглар кўргазмалар ташкил қилиш мақсадида “Беруний авлодлари” жамоат фонди ташкил қилинган. Илм-фан, маънавият тараққиётига улкан ҳисса қўшган мамлакатимиз ва хориж олимларини, давлат ва жамоат арбобларини амалдаги қонунлар доирасида “Беруний авлодлари” жамоат фонди мукофоти ва унинг лауреатлик олтин кўкрак рамзи(нишони) билан рағбатлантириш ҳам белгиланган.\nБеруний таваллудига 2023 йилда 1050 йил тўлиши муносабати билан тайёргарлик ишлари бошлаб юборилган. “Беруний авлодлари” фонди директори С.Юсупова биз билан суҳбатда Беруний музейини қуриб битириш ва алломанинг 1050 йиллик таваллудини муносиб нишонлашни ташкил қилиш мақсадида ҳозирги кунда бунёдкорлик ишлари олиб борилмоқда. Музей атрофига миллий ансамбль кўринишида безак бериш, ҳунармандчилик расталари шунингдек туризм ривожи учун мўлжалланган лойиҳалар устида ишлаётгани бўйича маълумот бериб ўтди. Бундай маънавият жойлари ўзининг бой тарихий мероси билан туризмнинг ривожига ҳам муносиб ҳисса қўшади.


Усмонов «Эвертон»га кўз тикмоқдами?\nДушанба, 27 Август\nАвгуст бошларида Алишер Усмонов Лондоннинг «Арсенал» клубининг ўзига тегишли акциялар пакетини (30%) клубнинг асосий акциядори Стэн Кронкега нақд 550 млн фунт стерлингга сотишга қарор қилгани маълум бўлди. Бир ҳафтадан сўнг Bloomberg’га берган интервьюсида россиялик миллиардер футбол билан хайрлашмоқчи эмаслигини ва бошқа жамоаларга инвестиция киритиш масаласини кўриб чиқаётганлигини билдирди.\nУсмонов журналистларга бир нечта, хусусан, Мюнхеннинг «Бавария», Италиянинг «Милан» ва «Рома» клублари мухлиси эканлигини маълум қилди. Агарда фойдали таклиф бўлса, миллиардер «бу келишувни кўриб чиқишга тайёр».\nАммо юқорида номлари айтилган клублар истиқболли эмас. Немис футболидаги қоидага кўра, акцияларнинг назорат пакети (50+1) клубда қолиши керак, шу сабабли ҳеч қандай пул эвазига клубнинг ягона хўжайини бўлишнинг имкони йўқ. Чекловни айланиб ўтиш йўллари ҳам бор, аммо буни акциядорлари Adidas, Audi ва Allianz SE (8,33%дан) бўлган «Бавария» билан амалга ошириб бўлмайди.\n«Милан» яқиндагина Elliott Management Corp инвестицион гуруҳи бошқарувига ўтди ва молиявий ҳолатини яхшиламагунча сотилмайди. «Рома» етти йилдирки америкалик миллиардер Жеймс Палоттега тегишли бўлиб, кескин маркетингни амалга оширмоқда ва 2020 йилда янги стадионга кўчиб ўтмоқчи.\nУсмонов учун Ливерпулнинг 140 йиллик тарихга эга «Эвертон» жамоаси қизиқарлироқ кўринмоқда.\nҲозирда клубнинг асосий эгаси Усмоновнинг қадрдон дўсти ва бизнес ҳамкори Фарҳод Мошири ҳисобланади. Улар 1990-йиллар бошларида танишишган, 2007 йилда эса биргаликда «Арсенал» акцияларини сотиб олишган. Усмонов 2016 йилда Моширининг «Арсенал»даги улушини, Мошири эса «Эвертон»нинг 49,9% акциясини сотиб олган. Айрим манбаларнинг таъкидлашича, Мошири 2018 йилда «Эвертон» директорларидан бири Жон Вудснинг улушини сотиб олиб (8,9%) клубнинг асосий хўжайинига айланиши мумкин. У ҳолда Мошири клуб устидан тўлиқ назоратни қўлга киритади ва уни эски шериги билан бўлишишни рад этмайди.\nУсмонов 2017 йил бошидаёқ Моширининг лойиҳасига қизиқиш билдирганди: USM компанияси йилига 6 млн фунт стерлинг эвазига «Эвертон»нинг Finch Farm машғулот базаси ҳомийсига айланган. Яқинда берган интервьюсида эса миллиардер клубга янада каттароқ инвестиция киритиш «эҳтимоли борлигини» ва агарда Моширини қўллаб-қувватлаш керак бўлса «унга ёрдам беришдан хурсанд бўлишини» айтди. Усмоновдаги имкониятлар билан премьер-лиганинг ўртача жамоасини юқори даражадаги жамоага айлантириш эҳтимоли кескин ошади.\nСпортдаги муваффақиятлар нуқтаи назаридан олиб қараганда жамоанинг натижалари мақтангулик эмас. «Эвертон»нинг 2017 йилда янги ўйинчилар учун 142,4 млн фунт стерлинг сарфлаши (икки «Манчестер» ва «Челси»гина ундан кўпроқ пул сарфлаган) ҳеч нарса бермади: жамоа чемпионатда 8-ўринни эгаллади ва ҳаттоки Европа Лигасига ҳам илаша олмади. Бу йил трансфер харажатлари камтарона бўлди (£99,8 млн), бироқ «Эвертон» «Арсенал», «Сити» ва «Юнайтед»дан кўра кўпроқ харажат қилди.\nАммо-лекин бизнес кўрсаткичларида ўсиш кўзга ташланмоқда. «Эвертон» 2018 йилда Deloitte топ-20 рейтингига қайтди: клубнинг 2016/17 мавсумдаги даромади 171,2 млн фунт стерлингни ташкил этди ва бу аввалги мавсумга нисбатан 50 млн фунтга кўпдир. Бу асосан Англия премьер-лигасининг янги телевизион шартномаси билан боғлиқ: «Эвертон» 2016/17 йилги чемпионатда 7-ўринни эгаллади ва 130,5 млн фунт олди. Тижорат даромадлари 31% га ошди. 2017/18 йилги мавсумда жамоанинг «либос» ҳомийси ўзгарди. Футболкадаги логотип учун йилига 5,3 млн фунт тўлаган Таиланднинг Gang пивоси ўрнини йилига 9,6 млн фунт стерлинг тўлаган Кениянинг SportPesa букмекерлик контораси эгаллади. Бундан ташқари, клуб «енг» ҳомийсини ҳам топди. Компьютер ўйинлари ишлаб чиқарувчи Rovio Entertainment Corporation клуб ҳамкорига айланди.\nЯнги стадион клуб даромади ўсишида муҳим омил бўлади. 40 минг ўринли эски «Гудисон Парк» стадиони деярли 100%га тўлади (клуб 32 000та абонемент сотади), аммо йилига камтарона 14,5 млн фунт даромад келтиради (2016/17 йилги мавсум маълумоти). 50–55 минг томошабинга мўлжалланган янги стадион эса янада кўпроқ фойда келтиради. Ливерпуль шаҳар кенгаши «Эвертон»учун Брэмли-Мур-док туманида янги стадион қурилишини маъқуллади ва клубга 280 млн фунт стерлинг кредит ажратишга тайёр. Архитектор Дэн Мейснинг лойиҳаси 450-500 млн фунт деб баҳоланмоқда. «Эвертон» янги стадионга 2022/23 йилги мавсумда кўчиб ўтишни режалаштирган, аммо Усмоновнинг эҳтимолий инвестициялари бу жараённи тезлаштириши мумкин.\nАрсенал Эвертон Алишер Усмонов


Замондош уламолар ҳаётида илмнинг ўрни (учинчи мақола) | Azon.uz - Ахборот-таҳлилий портал\n“Исломий бомбалар” китоби муаллифи Абдулқодир Хон\nАбдулқодир ибн Абдулғафур Хон 1935 йил Ҳиндистоннинг Бхопал вилоятида зиёли оилада таваллуд топди. Отаси Абдулғафур ўқитувчи, онаси Зулайхо Байжум урду, форс тилларини яхши билган зукко аёл эди, 1957 йил отаси вафот этди (Нодия Эвазий “Абдулқодир Хон Покистон ядроси отаси”).\n1960 йил Абдулқодир Карачи университетининг “Улум” факультетини тамомлаб, ҳукумат вазифасида ишлай бошлади. Лекин кўп ўтмай ишдаги порахўрликлар сабабли ишдан бўшайди. Сўнг илм талабида Европа шаҳарларига сафар қилди, Берлин университетида таҳсил олди. 1967 йил Нидерландиядаги Делфтский университети магистранти бўлди. 1972 йил Лёвен университетида докторлик ёқлади ва “FDO” ширкатида ишлай бошлади (www.islamicnevs.net).\n1974 йил Ҳиндистон атом бомбасига эга бўлганда Абдулқодир Хон Покистон бош вазири Зулфиқор Али Бхуттога хат ёзиб, шундай дейди: “Покистон мустақил давлат бўлиши учун атом бомбасига эга бўлиши шарт”. Ўн кундан кейин жавоб хати таклифнома билан бирга келди. Ўша йилнинг декабр ойида учрашув амалга оширилди, 1975 йил иккинчи учрашув чоғида бош вазир олимдан Покистонда қолиб атом ишига бош бўлишни сўралди (Нодия Эвазий “Абдулқодир Хон Покистон ядроси отаси”).\n1976 йилдан Абдулқодир Хон Исломободда атом бомбаси яратиш устида илмий иш бошлайди. Бош вазир икром қилиб “Ҳандаса баҳслари” лабароториясига унинг номини беради. 1998 йил Покистон Ислом Жумҳурияти ўзини атом бомбасига эга давлат деб эълон қилди, Абдулқодир Хон эса халқ қаҳрамонига айланди (www.islamicnevs.net).\nАбдулқодир Хон 1981 йил инглиз тилида “Исломий бомбалар” китобини ёзди. Бу китоб ғарб оламига бомбадай таъсир қилди. (Нодия Эвазий “Абдулқодир Хон Покистон ядроси отаси”)\nАбдулқодир Хон Ислом учун жонкуяр олимдир. У шундай ёзади: “Умматга айтар сўзим: аввало, бирлашсин! Бир-бирларига ўқ узмасин, душман кўзига тик боқсин. Бу борада араблар биринчи бўлиб ҳаракат қилишга ҳақлилар!”\nАҳмад Завил қайси ихтироси учун «Нобел» олган?\nАҳмад Завил 1946 йил 26 февралда Мисрнинг Даманҳур шаҳрида таваллуд топди. Ўзи яшаган шаҳардаги коллежини, кейин Искандария университетининг кимё факультетини тамомлади. 1969 йил шу университетда магистранти бўлди (Ҳишом Хадидий “Завил амирул кимия”).\n1974 йил АҚШнинг Пенсильвания университетида докторлик ишини ёқлайди. 1976-1978 йилларда Калифорния университетида кимё фани ўқитувчиси бўлиб ишлади. Ҳозирда шу маъҳад илмий ходими, илмий ишлари шу маъҳадга мансуб (Ҳишом Хадидий “Завил амирул кимия”).\nАҳмад Завилнинг энг катта илмий иши “Фемтусания”дир. Унинг бу ихтироси сабаб жуда тез фурсатда бўладиган ҳодисаларни кўриш имкони туғилди. Бундан олдинги камералар тез содир бўладиган ҳодисаларни илғамасди. Олимнинг ихтироси физика, кимё, биология фанларида катта ютуқларга сабаб бўлди. Бу ихтиро Нобел мукофотига лойиқ топилди. Эндиликда энг майда зарраларни ҳам камерада кузатиш имкони бор (Аҳмад Завил “Асрул илм”).\nАҳмад Завил айтади: “Кашфиёт учун яратилган қулай шароит бутун вужудим билан илмга шўнғиб кетишимга туртки бўлди. Кеча-ю кундуз тиним билмадим, керак бўлса, йигирма тўрт соат ишлардим”.\nОлимнинг сўзларидан илмга қанчалик мухаббатли экани билиниб турибди. У яна шундай деган: “Илмга муҳаббат ва унга бутун борлиғингиз билан берилиб кетишингиз сизни тушингизга ҳам кирмаган мартабаларга олиб чиқади” (Ҳишом Хадидий “Завил амирул кимия”).\nАҳмад Завилга 1982 йил Белгияда “Кимё баҳслари”. 1983 йил Ғарбий Германияда “Александр фон Гумбольдт”, 1989 йил “Малик Файсал”, 1990 йил Лайнус Карл Полинг университети “Биринчи химия устози” мансаби, 1993 йил “Вулф”, 1998 йил “Бенжамин Франклин”, 1999 йил Нобель мукофотлари соҳиби бўлди. Тантанали мукофотни топшириш маросимида сўзга чиққан Нобель мукофоти комиссияси раиси, профессор Бенжат Нурдан шундай деди: “Завил “феметескоп” ихтиро қилган кунни Галелей “телескоп” ихтиро қилган кунга қиёслаш мумкин. Галелей ўз ихтироси билан осмондаги кўп нарсани аниқлаган эди, Завил ўз ихтироси билан бутун дунёдаги ҳамма нарсани аниқлади. У бу ихтироси билан илм уфқига кўтарилди” (Аҳмад Завил “Асрул илм”).\nМисрда ҳам Аҳмад Завил яхши тақдирланди: 1993 йил Америка университети фахрий докторлиги берилди, 1995 йил Миср президенти Хусний Муборак “Илм-фан нишони” билан тақдирлади, Нобель мукофотини олгандан кейин у Буюк Нил медалига муносиб кўрилди. Миср почтаси Аҳмад Завил расми туширилган иккита почта маркаси чиқарди. Даманҳур шаҳридаги катта кўча ва ўзи ўқиган мактабга олимнинг номи берилди (Аҳмад Завил “Асрул илм”).\n893 21:00 18.10.2019


Хитойда 6,4 магнитудали зилзила юз берди » Ўзбекистон янгиликлари – Zamin.uz\n02-01-2016 | 12:56\nZAMIN.UZ / Дунё / 02 Январ 2016 года1 478\nХитойнинг шимоли-шарқида жойлашган Хэйлунцзян вилоятида 6,4 магнитудали зилзила юз берди. Бу ҳақда Kun.uz нашри маълум қилди.Ер ости силкинишлари маҳаллий вақт билан 12:22 да (Тошкент вақти билан 09:22) қайд қилинган. Зилзила маркази Муданьцзян округининг Линькоу уездида, Хитойнинг Россия билан чегараси яқинида бўлган. Зилзила ўчоғи 580 км ер остида жойлашган.Аввалроқ АҚШ Геологик хизмати зилзила кучи 5,7 ни ташкил қилганини маълум қилганди. Вайронагарчиликлар ва жабрланганлар ҳақида маълумот келиб тушмаган.\nЎқишни тавсия қиламиз Япониянинг Фукусима шаҳри яқинида зилзила содир бўлди


ИнтерФУТБОЛ :: Ошпаз нобопми ёки масаллиқнинг мазаси йўқми?\nОшпаз нобопми ёки масаллиқнинг мазаси йўқми?\nЎзбекистон миллий термаси Осиё кубогига тайёргарликни давом эттирмоқда. Мамлакатимиз бош жамоаси ўн кун давомида Австралияда ўқув-машғулот йиғини ҳамда иккита ўртоқлик учрашуви ўтказди. Биздаги маълумотларга кўра, «яшил қитъа»даги Ливан ҳамда Жанубий Корея термаларига қарши кечган ўйинлар Эктор Купернинг таклиф ва талаби билан ўтказилган. Аргентиналик мутахассис кетма-кет Тошкентда бўлиб ўтган тўртта учрашувдан сўнг терма жамоани сафардаги ўйинларда ҳам синаб кўришни лозим топди. Шу мақсадда ҳам ЎФА Австралиядаги учрашувларни ташкил этиб берди. Аслида, ноябрь ойидаги ФИФА кунларида ҳам худди сентябрь ва октябрдаги бўлгани каби Тошкентда миллий жамоамиз иштирокидаги ўйинлар ўтказилиши керак эди. Афсуски, иккала ўртоқлик баҳси ҳам биз учун омадли келмади. Айниқса, Жанубий Корея билан бўлган учрашувни ҳали узоқ вақт эслаб юрамиз.\nАйнан кореяликларга қарши кечган ўйин Эктор Купер учун миллий жамоамиз бош мураббийлигидаги олтинчи учрашув бўлди. Бунгача Тошкентда Сурия (1:1), Эрон (0:1), КХДР (2:0) ва Қатар (2:0) терма жамоаларига қарши ўйинлар ўтказилганди. Бир пайтлари «Пахтакор» клуби бош мураббийи бўлган Миодраг Радулович бугунги кунда Ливан термасини бошқармоқда. Табиийки, эски ришталар, дўстона алоқалар сабаб Радулович жамоаси билан келишиб олиш қийин кечмаган. Бу ўйин ҳатто биздан кўра Ливан фойдасига ишлагани ҳам айни ҳақиқат. Учрашувда нурсиз дурангга рози бўлдик. Устига-устак, қўполлиги билан танилган Даврон Ҳошимов қизил карточка олиб майдонни тарк этди. Шундоқ ҳам бу четлатишга қадар тайинли ҳужум уюштирмаган футболчиларимиз майдонда бир киши кам бўлиб қолгач эҳтиёткорликни янада оширишди.\nБу ўйиндан беш кун ўтиб, Жанубий Корея билан тўқнаш келдик. Паулу Бенту шогирдлари бизга қадар Австралия термаси билан ўртоқлик учрашуви ўтказиб, 1:1 ҳисобида дуранг ўйнашганди. Майдон эгалари қўшиб берилган дақиқаларда урилган гол эвазига мағлубиятдан қутулиб қолишганди. Бу Ўзбекистон ва Жанубий Корея жамоаларининг ўзаро ўтказган бешинчи ўртоқлик ўйини сифатида тарихга кирди. Аввалги учта учрашувда кореяликлар зафар қучишган бўлса, битта баҳсда дуранг қайд этилганди. Бешинчи ўйинда йирик ҳисобда мағлубиятга учрадик. Эътиборлиси, икки терма жамоа иккинчи марта Австралияда ўзаро ўйин ўтказишди. Биринчи учрашув 2015 йили ушбу мамлакатда ўтган Осиё кубоги чорак финали доирасига тўғри келганди. Ўшанда Мельбурн шаҳрида кечган учрашувнинг асосий вақтида ҳисоб очилмаганди. Қўшимча бўлимларда эса кореялик футболчилар дарвозамизни икки бор аниқ нишонга олиб, ярим финалга йўл олишганди.\nБу сафарги «кенгурулар юрти»даги беллашув шармандали ҳисоб билан якунланди. Ҳа, бу шунчаки ўртоқлик баҳси дейишимиз мумкин. Лекин бу даражада нурсиз, беўхшов ўйин бўлмайди-да, дўстлар. Тўқсон дақиқа давомида битта тайинли ҳужум кўрмадик. Ҳатто, аввалдан ўйланган ва тайёрлаб қўйилган уй вазифалари ҳам кўзга ташланмади. Бир томондан, бу мағлубият керак ҳам экан. Эктор Купернинг энди яхшигина бош қотиришига тўғри келади. Аргентиналик мутахассис 6 август куни миллий жамоамиз бош мураббийи сифатида эълон қилинганди. Таққослаш учун, Паулу Бенту шу йилнинг 17 август санасида Жанубий Корея термасини қабул қилиб олганди. Португалиялик мураббийнинг шартномаси ЖЧ-2022 якунига қадар амал қилади. Купернинг келишув ҳам худди шундай. Фақат асосий фарқи - Бентуга осонроқ бўлади. Унинг қўл остидаги футболчилар деярли тайёр. Мураббийни ошпазга қиёсласак, унинг масаллиғи «ёғли» ва табиийки, ош мазали чиқади. Бизда ҳам шундайми? Афсуски, Купернинг танлов доираси жуда тор. Лекин ЎФА аргентиналик мутахассис учун барча шароитларни яратиб беряпти. ФИФА кунларидан тўлиқ фойдаланиляпти.\nКўпчилик аргентиналик мутахассисга ҳимоявий тактикани хуш кўрадиган мураббий сифатида қараяпти. Купернинг ўзи ҳам матбуот анжуманларида Ўзбекистон термаси аввал ҳимоядаги ўйинни тартибга келтириб олишини айтганди. Миллий жамоамиз ўртоқлик ўйинларида 4-2-3-1 тактикасида ўйнаяпти. Жанубий Корея билан кечган учрашувни олсак, биз рақибни ўз жарима майдончамизда кутиб олдик. Кореяликлар майдоннинг учдан икки қисмини ҳеч қандай қаршиликсиз босиб ўтишди. Аслида, прессинг рақиб ҳимоя чизиғидаёқ қўлланилмайдими? «Барселона» тўпни олдириб қўйса, икки-уч футболчи билан прессинг қўллаб, дарҳол қайтариб олади. «Барселона»дек бўла олмаслигимиз аниқ, лекин жилла қурса, шундай тактика асосида ҳаракат қилиш мумкин-ку! Рақиб футболчилари жуда осонлик билан ҳужум ташкил этишди. Ҳисоб бундан ҳам йирик кўриниш олиши мумкин эди. Бенту жамоаси бизни аяди.\nШу тариқа, Ўзбекистон терма жамоаси охирги 3 йилда илк бор битта ўйинда 4та гол ўтказди. Сўнгги бор жамоамиз 2015 йилнинг 16 июнь куни КХДР меҳмони бўлиб, 2:4 ҳисобида мағлуб бўлганди. Купер бошчилигида 6та учрашув ўтказган жамоамиз ана шу ўйинларнинг иккитасида ютқазди. Иккита ўйинда дуранг қайд этилди. Купер жаноблари учрашувдан кейинги матбуот анжуманида терма жамоа ўйинида ўсиш кўзга ташланганини айтди. Очиғи, шу жумлани тушунмадик. Агар шу ўйинни кучайиш десак, Осиё кубогида вакилларимиздан натижа кутмасак ҳам бўлар экан. Австралия йиғинида жамоа сардори Одил Аҳмедов жароҳати сабаб иштирок этмади. Виталий Денисов ва Сардор Рашидов бизга маълум бўлмаган сабаблар билан термага чақирилмади. Жанубий Корея ҳам оптимал таркиби билан ўйнамади. Лекин юқорида айтганимиздек, кореяликларда иккала таркиб ҳам бирдек кучли. Захирадан майдонга тушириладиган футболчи ўйинни бемалол кучайтира олади. Бизда ҳам шундайми?\nШу ўринда эътиборингизга терма жамоамизнинг ўйинини бевосита стадиондан кузатган таниқли шарҳловчи Хайрулла Ҳамидовнинг учрашувдан кейинги фикрларини ҳавола қиламиз:\n- Бугунги мағлубият кўпчиликка оғир ботгани турган гап. Биз стадиондан кузатдик ва бошқаларга қараганда кўпроқ сиқилдик. Ўйиндан кейин Купернинг ҳолатини кўрдик, матбуот анжуманида саволларга жавоб беришни истамаётганини кузатдик. Футболчиларнинг жим бўлиб қолишганини томоша қилиш, албатта, осон эмас. Лекин бу мағлубият барибир керак эдими, деб ҳам ўйлаб қолдим. Чунки бу натижа янги мутахассисга кўп фойдали жиҳатлар тақдим этди. У Осиё футболи билан ҳазиллашиб бўлмаслигини тушуниб етди, ўзбек футболчиларининг салоҳияти қай даражадалигини оз бўлса-да англади, ўзи қўлламоқчи бўлган тактик қарашлари бу терма жамоага қанчалик мос келади, анчайин билиб олди. Бугунги мағлубият сабаблари эса кўп деб ўйлайман. Энг асосийлари - Ўзбекистон термасининг оптимал таркибда эмаслиги, Жанубий Корея жамоасининг салоҳияти олдингисидан кўра ошганлиги ва матбуот анжуманида ўзи айтиб ўтганидек, жамоалар ўртасидаги жисмоний фарқ. Буларнинг сафига шунингдек, аргентиналик мутахассиснинг Жанубий Кореядек рақибга етарлича қаршилик кўрсатишга таркиб жиҳатидан ҳам, тактик жиҳатдан ҳам кучи етмаганини асосий омил сифатида келтирсак бўлади. Бу мағлубият матбуот анжуманида ўзи тан олганидек, Куперники!\nЖАНУБИЙ КОРЕЯ - ЎЗБЕКИСТОН - 4:0 (2:0)\n20 ноябрь. Брисбен. Queensland Sport and Athletics Centre стадиони.\nҲакамлар: Крис Бит, Эшли Бичем, Антон Шетинин, Питер Грин (Австралия).\nVAR тизимидаги ҳакамлар: Жарред Гиллет, Ричард Наумовски.\nГоллар: Нам Таэ Хи (9), Хванг Уи Жо (24), Мун Сон Мин (70), Сук Хюн Жин (81).\nЎзбекистон: Игнатий Нестеров, Акмал Шораҳмедов, Ислом Тўхтахўжаев, Анзур Исмоилов, Олег Зотеев, Одилжон Ҳамробеков, Отабек Шукуров, Достон Ҳамдамов (Ҳусниддин /офуров, 74), Жавоҳир Сиддиқов (Икром Алибоев, 64), Азиз Турғунбоев (Марат Бикмаев, 46), Элдор Шомуродов.\nЎзбекистон Статистика Жанубий Корея\n2 Бурчак зарбалари 4\n34 Тўпни назорат =илиш 66\n4 Аниқ зарбалар 10\n2 Ноаниқ зарбалар 5\nЭнди Жанубий Корея 31 декабрь куни БААда ўртоқлик учрашуви ўтказади. Осиё кубогига тайёргарлик доирасида Паулу Бенту бошчилигидаги жамоа пойтахт Абу-Даби шаҳрида Саудия Арабистони термасига қарши майдонга тушади. Ўзбекистон миллий жамоаси эса қитъа биринчилиги олдидан сўнгги йиғинни декабрь ойида Туркияда ўтказади. Икки ҳафталик бўлажак йиғин доирасида бир нечта ўртоқлик ўйинлари ўтказилиши ҳам режалаштирилган.\nЎзбекистон термаси бош мураббийи Эктор Купер Жанубий Кореяга қарши баҳсдан сўнг қўл остидаги жамоанинг ўйинида ўсиш борлигини таъкидлади. Бу ҳақда tribuna.uz хабар берди.\n- Ўйин натижасидан қониқмадим, аммо футболчиларимда тактика борасида ўсиш борлигини кўрдим. Мағлубиятга футболчиларнинг жисмоний ҳолати маромида эмаслиги сабаб бўлди. Учрашув охирида биз анча чарчаб қолдик. Аммо тактика борасида анча олдинга силжидик», - деди Купер.\nЖанубий Корея - Ўзбекистон учрашуви якунланганидан сўнг ЎзПФЛ бош директори маслаҳатчиси Диёр Имомхўжаев ҳам ўйин борасидаги фикрлари билан ўртоқлашди:\n- Жанубий Кореядан 4та гол ўтказдик. Бу даҳшат, ўртоқлар. Аммо масаланинг бошқа тарафи ҳам бор. Аввал ҳам айтганимдек, Купердан декабрга қадар ҳеч нарса кутмагандим, у сеҳргар эмас, ҳамма қатори оддий инсон, тажрибали мураббий. Масалан, ўзи ўйнаган 6та ўртоқлик ўйинини ютиб, Осиё кубогида шарманда бўлганидан кўра, ўртоқлик ўйинларининг ҳаммасида тарсаки еб, расмий турнирга чиқарган хулосаси билан тайёргарлик кўргани минг марта яхшироқ. Купер энди «Ўзбекистон футболи нима?» деган саволга жавоб бера олади. У энди футболчиларимизни танийди, имкониятларини чамалай олади. Ливан билан қандай дуранг ўйнашимизни, Қатарни нега доим ютганмиз-у, Жанубий Корея билан фарқимиз нега бу қадар катта эканини тушунади. Ўзбекистонга хуш келибсиз, мистер Купер! Мана энди, шу жамоа, шу имконият ва шу футболчилар билан, яъни бор масаллиқ билан мазали таом тайёрлаш керак бўлади. Унинг қандай ошпаз эканлигини Осиё кубоги кўрсатиб беради. Купер бунгача ўтган 3та йиғинга турли футболчиларни чақирди. Энди эса Осиё кубогига борадиганларни саралаб, декабрни уларга бағишлайди. Бир ой изланади, кечалари ухламайди, тушларига Жанубий Корея ва Япония кириб, уни қўрқитса ҳам ажаб эмас. Муҳими, ростакамига иш бошлайди. Бирламчи хулосани Осиё кубогидан кейин чиқариш мумкин бўлади. Ўтган 3 ойга эса ачинманг. Янги танишган инсонингиз аслида ким эканини билиш учун ҳам вақт керак. Купер ҳам биз билан, футболимиз билан танишди. Дардини билди, ташхис қўйди. Даволай оладими ёки йўқ, бошқа масала. Унинг қандай шифокор эканини Осиё кубоги аниқлаб беради.


ЎзА - Ёш тадбиркорлар сафи кенгаймоқда\n17.03.2017 18:18 Чоп этиш версияси\nМамлакатимизда “Камолот” ёшлар ижтимоий ҳаракати тизимида ёшларни тадбиркорлик фаолиятига кенг жалб этиш мақсадида ташкил этилган 140 “Ёш тадбиркор” консультатив маркази фаолият юритмоқда. Жорий йилда бундай марказлар фаолиятини мамлакатимизнинг ҳар бир туман ва шаҳарида йўлга қўйиш режалаштирилган.\nТошкент вилояти Бўстонлиқ туманидаги “Камолот” ёшлар оромгоҳида ташкил этилган “Ёш тадбиркор” консультатив маркази координаторларининг малакасини оширишга бағишланган тадбирда бу ҳақида маълумот берилди.\n– Ўқув оромгоҳида ташкил этилган беш кунлик интерактив машғулотларда мутахассисларнинг “Тадбиркор бўлиш истагидаги ёшлар билан ишлаш механизм ва усуллари”, “Тадбиркор психологияси”, “Бизнес режа ва унинг таркибий қисмлари”, “Банк кредити тамойиллари, кредит олиш тартиблари” каби мавзулардаги маърузаларини тингладик, қизғин баҳс-мунозаралар бўлди, – дейди Қашқадарё вилояти Муборак туманидаги “Ёш тадбиркор” консультатив маркази координатори А.Эгамбердиев. – Туманимиздаги 5 касб-ҳунар коллежи ҳамда тижорат банкларининг ҳудудий бўлимлари билан ёшларни тадбиркорликка жалб қилиш, уларга бу борада тегишли маслаҳатлар бериш бўйича самарали ҳамкорлик йўлга қўйилган. Банк мутахассислари, ташаббускор тадбиркорлар, коллежлар раҳбар ва ўқитувчилари иштирокида битирувчилар билан ҳафтада бир марта давра суҳбати ўтказилади. Ўқув оромгоҳида олган билимларим асосида бу каби тадбирларни янада самарали, қизиқарли ташкил қилишга ҳаракат қиламан.\nОромгоҳ фаолияти доирасида мутахассис ва координаторларнинг Республика ёшлар тадбиркорлигини қўллаб-қувватлаш маркази олдида турган устувор вазифаларни амалга оширишга доир қўшимча таклифлари ўрганилди.\nЯкунда ҳудудий координаторларнинг тадбиркорлик фаолияти ва бизнес-тренерлик маҳоратини оширишга қаратилган тақдимотлари кўриб чиқилди.


«Толибон» Афғонистонда ҳокимият тепасига келганидан кейин биринчи марта матбуот анжумани ўтказди 19-09-2021, 00:38 | Zamin.uz\n13:31 / 18.08.2021\n«Толибон» Афғонистонда ҳокимият тепасига келганидан кейин биринчи марта матбуот анжумани ўтказди\nАфғонистонда ҳокимиятни эгаллаб олган «Толибон» ҳаракати биринчи марта матбуот анжумани ўтказди. У, хусусан, инглиз тилидаги Al Jazeera сайти орқали трансляция қилинди.\n«Мамлакатимиз мусулмон мамлакати бўлган ва шундай бўлиб қолади, аммо 20 йил аввалги ҳолат билан ҳозиргиси ўртасида катта фарқ бор. Биз аввалгидай иш кўрмаймиз», — деди ҳаракат матбуот котиби Забихулла Мужоҳид.\nУнинг маълум қилишича, «Толибон» дунё майдонида ҳеч ким билан душманларча муносабатда бўлишни истамайди.\nУнинг ишонтиришича, «Толибон» Афғонистоннинг «зиддият майдони» бўлиб қолишига йўл қўймоқчи эмас.\n«20 йиллик жангдан кейин биз чет элликларни ҳайдаб чиқардик… энди бутун миллат учун ғурурланадиган пайт келди», — деди Мужоҳид. Унинг сўзларига кўра, «Толибон» ҳаракати ўтмишдаги хафагарчиликлар учун ҳеч кимдан қасос олишга интилмайди, у ҳаммани кечирган.\nУ «Толибон» бошқа мамлакатлар билан бевосита мулоқотларга тайёрлигини яна бир марта таъкидлаб ўтди. Мужоҳиднинг сўзларига кўра, мамлакатдаги барча элчихоналар ва ноҳукумат ташкилотлар тўлиқ хавфсизликда турибди. «Толибон», шунингдек, кимдир мамлакат ҳудудидан бошқа давлатларга қарши ҳужумлар учун таянч сифатида фойдаланишига йўл қўймаслик мажбуриятини ҳам олади.\nМужоҳиднинг ишонтиришича, мамлакатда аёллар ҳуқуқлари ҳимоя қилинади, шариатга риоя қилган ҳолда уларга фаол ҳаёт тарзини олиб боришга рухсат этилади. Аёллардан танани ва юзни бутунлай ёпиб турадиган паранжи эмас, балки юзни очиқ қолдирадиган ҳижоб тақиш талаб қилинади, деди у. «Бу бизнинг қоидаларимиз эмас, балки Ислом қоидаларидир. Улар аёллар хавфсизлигини кўзлайди», — дея қўшиб қўйди у.\nУнинг сўзларига кўра, Афғонистонда минглаб мактаблар ишлашда давом этади.\n«Толибон» вакили янги ҳукумат мамлакатнинг иқтисодий тикланишига эътибор қаратишини айтди. «Иқтисодий вазият яхшиланади. Биз бунга эришиш учун, одамларнинг яшаш шароитларини яхшилаш учун жиддий чоралар кўрамиз», — деди у.\n«Толибон» шакллантираётган Афғонистон ҳукумати мамлакатнинг аввалги ҳукуматидан яхшироқ ишлай олади, деди Мужоҳид. «Биз мамлакатни бошқарамиз, сиз эса кейин бизнинг натижаларимизни бу ердан қочиб кетганлар эришган натижа билан солиштиришингиз мумкин бўлади», — деди у.\nМужоҳиднинг аниқлик киритишича, «Толибон» янги ҳукуматни шакллантириш устида фаол иш олиб бормоқда. Аввалроқ ҳаракат бу ҳукумат инклюзив бўлишига ҳаракат қилишини айтганди.\n«Бу жуда исломий ҳукумат бўлади, сизга шуни ваъда қилишим мумкин. У бизнинг қадриятларимизни ҳимоя қилиб, халққа хизмат қилади», — дея ваъда берди Мужоҳид. Унинг қўшимча қилишича, ҳукумат бир неча кундан кейиноқ ўз ишини бошлайди.\n«Шундан кейин мамлакатда қонун ва тартиб ҳукм суради. Бир оз сабр қилинг», — дея хулоса ясади гуруҳ вакили.\n«Толибон» вакили қайд этишича, ҳаракат «жанглар ва урушни хоҳламайди, балки тинчлик ва барқарорликни истайди». Шу билан бирга, у: «Агар жанг қилиш керак бўлса, бу бизнинг қўлимиздан келади, бунга ўзингиз гувоҳ бўлдингиз», — деди.\nШунингдек, Мужоҳид Афғонистон наркотиклар ишлаб чиқаришни тўхтатишини айтди. Ҳамда мустақил ОАВлар мустақил бўлиб қолишини, бироқ улар Ислом қоидаларига риоя қилиб, миллий манфаатларга қарши ишламаслиги кераклигини таъкидлади.\nЭслатиб ўтамиз, 15 август куни «Толибон» Афғонистоннинг бутун ҳудудини ўз назорати остига олганини эълон қилди. Шу куни «Толибон» Кобулдаги президент саройига кирди. Кейинроқ ҳукумат кучлари тарк этган барча давлат муассасаларини ва давлат телевидениесини эгаллаб олди.\nАфғонистон президенти Ашраф Ғани истеъфо беришга рози бўлган ва мамлакатни тарк этган. The New York Times ва Al Jazeera Ашраф Ғанининг Ўзбекистонга йўл олгани ҳақида хабар берди. Аммо кейинроқ Ашраф Ғани Ўзбекистонда ҳам, Тожикистонда ҳам, Қозоғистонда ҳам эмаслиги маълум қилинди. “Замин” янгиликларини “Twitter”да кузатиб боринг\nЯнгиликлар » Дунё » «Толибон» Афғонистонда ҳокимият тепасига келганидан кейин биринчи марта матбуот анжумани ўтказди


Туркия июнь ойи давомида Ўзбекистон билан авиапарвозларни тиклайди - 05.06.2020, Sputnik Ўзбекистон\nЧет элдан келадиган барча йўловчилар аэропортларнинг ўзида коронавирусга тест топшириши режалаштирилган. 05.06.2020, Sputnik Ўзбекистон\nТОШКЕНТ, 5 июн - Sputnik. Туркия июнь ойида коронавирус пандемияси туфайли Ўзбекистон билан вақтинча тўхтатилган авиаташувларни қайта тикламоқчи, деб хабар қилмоқда РИА Новости.\n5 Июн 2020, 11:05\n"Июнь ойида биз босқичма-босқич 40 мамлакатга парвозларни тиклашни режалаштирмоқдамиз. Ўн бешта давлат билан ўзаро парвозлар ҳақида дастлабки келишувларга эришилди. 10 июндан Болгария, Греция, Бахрайн, Қатар ва Шимолий Кипрга парвозлар бошланади. Ой давомида бу рўйхатга ГФР, Нидерландлар, Бельгия, Финляндия, Швейцария, Австрия, Италия, Польша, Руминия, Чехия, Япония, Озарбайжон, Қозоғистон, Беларусь, Молдавия, Литва, Ўзбекистон, Украина ва бошқа давлатлар қўшилиши мумкин", - дея баёнот қилди Туркия транспорт ва инфратузилма вазири Адиль Караисмаилоғлу.\nШунингдек, вазирнинг таъкидлашича, хориждан келадиган барча фуқаролар аэропортларнинг ўзида коронавирусга тестдан ўтказилади. Бундан ташқари, Туркия фуқаролари 14 кун уйида ўз-ўзини яккалаш режимига амал қилишга мажбур бўладилар.\nЭслатиб ўтамиз, 20 май куни Туркия мамлакатга тиббий муассасаларда даволаниш учун келадиган ўзбекистонликлар учун ўз чегараларини очган эди.\nБеморлар фойдаланишлари мумкин хизматлар тури рўйхатига: ортопедия, травматология, умумий жарроҳлик, болалар жарроҳлиги, урология, кўз касалликлари, кардиология, онкология, нейрохирургия, гематология, репродуктив терапия, ички органлар трансплантацияси киритилди.


Ўзбекистонда ОИТВга чалинган норасидаларни болалар уйига қабул қилмаяптилар | Institute for War and Peace Reporting\nЎзбекистонда ОИТВга чалинган норасидаларни болалар уйига қабул қилмаяптилар\nТошкентдаги ОИТС маркази. (IWPRнинг фотосурати)\nОИТВга чалинганлик ташхиси бўлган 7-8 ёшли тўрт болани болалар махсус муассасаларига қабул қилиш рад этилди, дея маълум қилдилар ОИТВ-ОИТС тарқалишига қарши курашаётган фаоллар.\nЎзларининг рад жавобларида амалдорлар Вазирлар маҳкамасининг 2011 йил 23 августда чиққан қарорига таянмоқдалар. Мазкур қарорга мувофиқ, ОИТВга чалинган болалар ногиронлар учун интернатларда туриш ҳуқуқига эга эмаслар. Қарорда ОИТВ билан бир қаторда сил, ўткир юқумли касалликлар ва таносил хасталиклари ҳам қайд этилган.\n«Ота-оналари ташлаб кетган ОИТСга чалинмиш ва туғма иллатларга эга бўлмиш болалар қаерда туришлари кераклиги ҳақидаги масала очиқ қолмоқда», - деди Тошкентдаги ОИТВ муаммоси билан шуғулланадиган ноҳукумат ташкилоти фаоли.\nУ шу йил баҳорида махсус болалар интернати раҳбарияти ОИТВга чалинган қизалоқнинг бобосига, агар у набирасини боқишни ўз зиммасига олса, молиявий ёрдам кўрсатишни ваъда қилиб, уни уйга олиб кетишга мажбур қилганига оид мисолни келтирди.\nҲеч қандай ёрдам ололмаган нафақахўр васий бир неча ой ўтгач, набирасини яна болалар уйига қайтаришга қарор қилган, бироқ у ерда унга бола ОИТВга чалинганини айтиб, қатъий тарзда рад жавобини берганлар.\nБу каби ҳолатга ОИТВга чалинмиш бошқа болалар ҳам рўбарў келганлар.\nМаҳаллий ноҳукумат ташкилотлари, Ўзбекистон Саратонга қарши кураш жамияти ва ОИТВга чалинган одамлар ҳамжамияти бу муаммони ҳал қилишга ҳаракат қилиб кўрганлар. Улар юқори инстанцияларнинг 14 тасига, шу жумладан, президентга, Халқ таълими вазирлигига, Соғлиқни сақлаш вазирлигига, Вазирлар маҳкамасига хат йўллаб, бу дардга чалинган болаларнинг бундан буёнги тақдири тўғрисидаги масалани ўртага қўйганлар.\n«ОИТВга чалинган одамлар ҳамжамияти» директори Сергей Учаев давлатнинг бу тахлит муносабатидан норози.\n«[Расмийлар] фуқароларнинг қонуний ҳақ-ҳуқуқлари устидан ҳатлаб ўтиб кетаяптилар, - дейди у норози оҳангда. – Болалар қонун бўйича давлат томонидан муҳофаза этилиши лозим бўлган мамлакатда бу ғирт дискриминациядир».\nУшбу мақола ёзилаётган пайтда тўрт нафар бола Сил санаторийси ва Вирусология илмий-текшириш институти каби турли даволаш ва махсус муассасаларда вақтинча яшаб тургандилар.\nЎзбекистонда ОИТВга чалинган болалар сони ҳақида расмий статистика йўқ. Республика ОИТС маркази маълумотларига кўра, Ўзбекистонда умумий ҳисобда 21553 нафар ОИТВга чалинган фуқаро истиқомат қилади. Улар сони ҳар йили тақрибан уч ярим минг кишига кўпаймоқда.\nБироқ мустақил мутахассислар вирус ташувчиларнинг ҳақиқий сони расмий маълумотлардан уч баробар кўп эканини таъкидлайдилар.\nБолаларга бу иллат қандай қилиб юққани ҳақида ҳеч қаерда айтилмаган. Бироқ, маҳаллий шифокор-педиатрнинг айтишича, махсус марказ қайдида ОИТВга чалинган 400 га яқин бола туради. Шифокорнинг сўзларига кўра, мамлакатда бундай болалар сони 2500 га етиши мумкин.


Ўзбекистонда Корея институтининг филиали очилади\n14:15 / 03.03.2016\nЎзбекистон олий ва ўрта-махсус таълим вазирлигида 29 февраль куни Корея фан ва технологиялар институти (KAIST – Korea Advanced Institute of Science and Technology) делегацияси билан бўлиб ўтган учрашувда KAIST бизнес-мактабининг Ўзбекистондаги филиалини ташкил этиш масаласи муҳокама қилинди.\nДелегация раҳбари муайян келишувга эришилган тақдирда Тошкент шаҳрида KAIST филиали очилишини маълум қилди.\nВазирлик ахборот хизматининг хабарига кўра, дастлабки босқичда молия факультетига 200 нафар талабани қабул қилинади.\nШунингдек, филиалда иқтисодиёт факультети очилиши ҳам режалаштирилмоқда.\nKAIST муҳандислик ва техник тайёргарликка иҳтисослашган институт бўлишига қарамай, унда молия ва банк иши, хусусан, хусусий секторни молиялаштириш, корпоротив молиялаштириш, молиявий маркетинг ва бошқа соҳалар бўйича ҳам мутахассислар тайёрланади.\nУниверситетнинг Жанубий Корея пойтахти ва бошқа шаҳарларидаги бўлимларида беш мингга яқин талаба таҳсил олади.\nKAIST Олий бошқарув мактаби, молия ва бухгалтерлик ҳисоби олий мактаби, Информацион технологиялар ва ОАВни бошқариш Олий мактаби, Табиатни муҳофаза қилиш олий мактаби йўналишларида талабаларга таълим беради.


«Чарльтон»нинг қаторасига 1076та ўйинини ўтказиб юбормаган мухлиси коронавирусдан вафот этди\n«Чарльтон» мухлиси Себ Льюис коронавирусдан вафот этди. Фидойи мухлиснинг сурункали астма касали ҳам бўлган.\n«Биз «Чарльтон»нинг энг содиқ мухлисларидан бири Себ Льюиснинг 38 ёшида вафот этганига ачинамиз.\nСеб «Чарльтон» оиласининг қалби эди. У 1998 йилдан бери ҳам уйдаги, ҳам сафардаги ҳар бир ўйинни стадиондан туриб қолдирмай томоша қилиб келган. У клубнинг кетма-кет 1076та ўйинидан бери ўйингоҳдан туриб мухлислик қилаётганди.\nСеб, клубга содиқлигингиз учун раҳмат. Сизсиз уйдаги ва сафардаги ўйинларимиз ҳеч қачон аввалгидек бўлмайди», – деб ёзади жамоанинг «твиттер»даги расмий саҳифаси.


Системанинг харакат миқдорини ўзгариши » Mexanika » Referat » Referat | Haqida\nAsosiy / ReferatMexanika Системанинг харакат миқдорини ўзгариши\nFayl hajmi 67,99 kB\n1.\tСистеманинг ҳаракат миқдори.\n2.\tХаракат миқдорининг ўзгариши ҳақидаги теорема.\n3.\tХаракат миқдорининг сақланиш қонуни.\nСистеманинг ҳаракат миқдори.\nСистеманинг ҳаракат миқдори деб, система нуқталари ҳаракат миқдорларининг геометрик йиғиндиси (бош вектори)га тенг бўлган, -векторга айтилади (288 шакл):\nУшбу ифодадан фойдаланган ҳолда, -нинг қийматини бир мунча осон йўл билан аниқлайдиган формулани келтириб чиқарамиз, ва унинг мазмунини ёритиб берамиз. (1’) тенгликдан,\nБу тенгликнинг иккала томонидан вақт бўйича ҳосила олсак,\nmk =M ёки = М С\nБундан, охирги натижани оламиз, яҳни\n= М С (19)\nяҳни, системанинг ҳаракат миқдори, системанинг бутун массасини унинг массаси марказининг тезлик векторига кўпайтмасига тенг экан. Бу формула, қаттиқ жисмларнинг ҳаракат миқдорларини аниқлашда жуда қўл келади.\n(19) формуладан кўриниб турибдики, агар жисм (ёки система)нинг ҳаракатида, унинг массасини маркази қўзғалмас бўлса, у ҳолда жисмнинг (системанинг) ҳаракат миқдори нолга тенг бўлар экан. Масалан, масса марказидан ўтувчи қўзғалмас ўқ атрофида айланма ҳаракат қилаётган жисмнинг ҳаракат миқдори нолга тенг бўлар экан.\nАгар ҳаракат мураккаб бўлса, системанинг ҳаракат миқдори , унинг айланма ҳаракатига боғлиқ бўлмас экан. Масалан, думалаб кетаётган ғилдиракнинг ҳаракат миқдори = М С -га тенг бўлиб, ғилдиракнинг масса маркази С атрофидаги ҳаракатига (масалан, ғилдиракнинг сирпанишига ҳам, сирпанмай соф думалаётганлигига ҳам-тарж) боғлиқ бўлмас экан.\nШундай қилиб, ҳаракат миқдорини система (жисм)нинг фақат илгариланма ҳаракатининг характеристикаси деб қараш лозим экан. Мураккаб ҳаракатда эса, унинг масса маркази билан биргаликдаги илгариланма ҳаракатининг характеристикасидан иборат экан холос.\nХаракат миқдорининг ўзгариши ҳақидаги теорема.\nN -та моддий нуқталардан ташкил топган механик системани олиб кўрайлик. Бундай системанинг ҳаракатини (13) дифференциал тенгламаларини тузайлик ва уларни ҳадма-ҳад қўшайлик. Натижада,\nmk k= +\nИчки кучларнинг хоссасига биноан охирги йиғинди нолга тенг бўлади. Ундан ташқари\nmk k= =\nбундан охирги натижани оламиз,\n(20) формула, система ҳаракат миқдорининг ўзгариши ҳақидаги теореманинг дифференциал формасини ифодалайди: системанинг ҳаракат миқдоридан вақт бўйича олинган биринчи ҳосила, системага таoсир этувчи барча ташқи кучларнинг геометрик йиғиндисига тенг экан. Координата ўқларидаги проекциялари қуйидагича бўлади:\n= , = , = . (20’)\nТеореманинг бошқача ифодасини аниқлаймиз. Фараз қилайлик, t=0 да системанинг ҳаракат миқдори Q0 бўлсин, t=t1 да Q1 бўлсин. У ҳолда (20) тенгламанинг иккала томонини dt-га кўпайтириб, сўнгра интегралласак,\n1 - 0=\n1 - 0= (21)\nчунки, юқоридаги тенгламанинг ўнг томонидаги интеграллар, ташқи кучларнинг импулсларидан иборат.\n(21) вектор тенглама, система ҳаракат миқдорининг ўзгариши ҳақидаги теореманинг интеграл формасини ифодалайди: системаг ҳаракат миқдорининг маoлум вақт оралиғидаги ўзгариши, шу вақт оралиғида системага таoсир этган ташқи кучларнинг импулсларини геометрик йиғииндисига тенг экан. Координата ўқларидаги проекциялари қуйидагича бўлади:\nQ1x-Q0x= , Q1y-Q0y= , Q1z-Q0z= (21’)\nУшбу теорема билан массалар марказининг ҳаракати ҳақидаги теореманинг орасидаги боғлиқликни кўрсатиб ўтамиз. = М С бўлгани учун, бу қийматни (20) тенгламага қўйсак ва d С/dt= C -эканлигини эoтиборга олсак, М C= бўлади, яҳни (16) формула келиб чиқади.\nДемак, массалар марказининг ҳаракати ҳақидаги теорема ва ҳаракат миқдорининг ўзгариши ҳақидаги теорема, аслида битта теореманинг турли кўринишларини ифода этар экан. Қаттиқ жисмнинг (ёки жисмлар системасининг) ҳаракатини ўрганиш ҳолларида, ушбу теоремаларнинг ихтиёрий кўринишларидан фойдаланиш мумкин бўлади, лекин (16) формуладан фойдаланиш қулайроқ ҳисобланади.\nУзлуксиз муҳит (суюқлик, газ) учун, амалда ҳаракат миқдорининг ўзгариш теоремасидан фойдаланилади. Ушбу теорема, зарба назариясига оид (XXXI Боб) ва реактив ҳаракатларга оид (§114 га қаранг)масалаларни ечишда муҳим аҳамиятга эга.\nТеореманинг амалий муҳим аҳамияти шундаки, унинг ёрдамида олдиндан номаoлум бўлган ички кучларни (масалан, суюқлик заррачаларининг ўзаро босим кучларини) тенгламалардан чиқариб юборишга ёрдам беради.\nХаракат миқдорининг сақланиш қонуни.\nХаракат миқдорининг сақланиш қонунидан қуйидаги муҳим хулосаларни чиқариш мумкин.\n1.Системага таoсир этувчи ташқи кучларнинг геометрик йиғиндиси нолга тенг бўлсин:\nУ ҳолда, (20) тенгламага асосан = cоnst эканлиги келиб чиқади. Шундай қилиб, агар, системага таoсир этувчи ташқи кучларнинг геометрик йиғиндиси нолга тенг бўлса, системанинг ҳаракат миқдори вектори, ҳам модули бўйича, ҳам йўналиши бўйича ўзгармас бўлар экан.\n2. Системага таoсир этувчи ташқи кучларнинг геометрик йиғиндисининг бирор (масалан Ох) ўқдаги проекцияси нолга тенг бўлсин:\nУ ҳолда, (20) тенгламага асосан Qx= cоnst эканлиги келиб чиқади. Шундай қилиб, агар, системага таoсир этувчи ташқи кучларнинг геометрик йиғиндисининг бирор ўқдаги проекцияси нолга тенг бўлса, системанинг ҳаракат миқдори векторининг шу ўқдаги проекцияси ўзгармас бўлар экан.\nУшбу натижалар, системанинг ҳаракат миқдорини сақланиш қонунини ифодалайди. Булардан кўриниб турибдики, системанинг ички кучлари, унинг ҳаракат миқдорини бевосита ўзгартира олмас экан. Баҳзи бир мисолларни кўриб ўтамиз.\nСилташ ва тистариш (откат, орқага тепиш) ҳодисаси. Агар милтиқ ва ўқни бир механик система деб фараз қилсак, порох отилганда пайдо бўладиган газларнинг босим кучи ички куч ҳисобланади. Шу сабабли, бу куч системанинг бошланғич ҳолатда нолга тенг бўлган ҳаракат миқдорини ўзгартира олмайди. Лекин, порох газларининг босим кучи ўққа таoсир этиб, унга малум миқдорда олдинга йўналган ҳаракат миқдори беради. Натижада, милтиқ ҳам худди шундай миқдорда, лекин орқа томонга йўналган ҳаракат миқдори олади. Бу эса милтиқни орқа томонга қараб ҳаракат қилишга олиб келади, яҳни силтанишга олиб келади. Агар, оғир артилериядан тўп отилса, орқа томонга қараб силтаниш кучли бўлади, ва уни тисарилиш (откат) деб аталади.\nЭшкак винт(пропеллер)нинг иши. Винт (сув кемасини ёки самолётни ҳаракатга келтирувчи паррак-тарж), малум массага эга бўлган ҳаво (суюқлик)ни ўзидан орқа томонга олиб ташлаб, унга винтнинг ўқи бўйлаб йўналган тезлик беради. Агар, отиб ташланаётган ҳаво (сув)ни ва самолёт (кема)ни бир система деб ҳисобласак, винт ва муҳит(ҳаво, сув)нинг ўзаро таoсир кучлари ички кучлар бўлганлиги учун, системанинг ҳаракат миқдорини ўзгартира олмайди. Шу сабабли, ҳаво (сув)ни орқага итариб (отиб) юбориш натижасида самолёт (кема) олдинга йўналган тезлик олади. Натижада, орқага отиб юборилган ҳаво(сув)нинг ҳаракат миқдори билан, самолёт (кема)нинг олдинга қараб ҳаракатдаги ҳаракат миқдорларини йиғиндиси ҳар доим нолга тенг бўлади, чунки ҳаракат бошлангунча системанинг умумий ҳаракат миқдори нолга тенг бўлган эди.\nХудди шундай ҳолат, қайиқни эшкак билан ёки сузувчи ғилдирак билан ҳаракатлантиришда ҳам содир бўлади.\nР е а к т и в ҳ а р а к а т. Реактив снаряд (ракета)ларда ёнилғининг ёнишида ҳосил бўладиган газсимон маoсулотлар, ракетанинг думидаги тешик (ракета двигателининг соплоси)орқали, жуда катта тезлик билан чиқариб юборилади. Ракета ва газсимон маoсулотларнинг ўзаро босим кучлари ички кучлар бўлган учун, системанинг умумий ҳаракат миқдори ўзгармайди. Лекин, соплодан чиқариб юборилаётган газсимон маoсулотлар орқа томонга йўналган ҳаракат миқдорлари олганликлари учун, ракета ҳам худди шунча миқдорда олдинга қараб йўналган ҳаракат миқдори олади. Ракетанинг оладиган тезлигининг миқдори §114 да алоҳида кўриб ўтилади.\nШуни эoтиборга олиш лозимки, винтли двигателда (олдинги мисолда), винтнинг ҳаракати натижасида, винт ўзи жойлашган муҳит (ҳаво, сув)нинг бир қисмини ўз олдидан орқасига олиб ташлаш эвазига, обҳектга, масалан, самолёт(кема)га ҳаракат беради. Хавосиз фазода, бундай ҳодиса рўй бермайди (яҳни йўқ ҳавони суриб бўлмайди). Реактив двигател эса, двигателнинг ичидаги ёнилғини ёқиш ҳисобига ҳосил бўладиган газларни орқага отиб туради ва шунинг эвазига ракетага ҳаракат беради. Шу сабабли, ракетани ҳаво бор жойда ҳам, ҳавосиз жойда ҳам ҳаракатга келтириш мумкин экан.\nМасалаларни ечишда, бу теоремани қўллаш натижасида, ички кучларни тенгламалардан чиқариб юборишга ёрдам беради. Шу сабабли, кўрилаётган системани шундай танлаб олиш лозимки, олдиндан номаoлум бўлган кучларнинг барчасини (ёки бир қисмини) ички кучлар қаторига ўтказиш лозим.\nАгар, системанинг бирор қисмини илгариланма ҳаракатдаги тезлигини ўзгариши бўйича, унинг иккинчи қисмининг тезлигини аниқлаш зарур бўлган ҳолларда, ҳаракат миқдорини ўзгариш теоремасидан фойдаланиш яхши натижалар беради.\n126 масала. Горизонтал йўналишда -тезлик билан учиб кетаётган m- массали ўқ, аравачага ўрнатилган қум солинган яшикка бориб тегади (289 шакл). Агар, аравача билан қум солинган яшикнинг массаси М-га тенг бўлса, аравачанинг ўқ теккандан кейинги тезлиги аниқлансин.\nЕ ч и ш. Аравача ва ўқни бир система деб ҳисоблаймиз. Шу сабабли, ўқни яшикка бориб урилгандаги бизга номаoлум бўлган кучни тенгламадан чиқариб юборишга йўл очилади. Системага қўйилган ташқи кучларнинг горизонтал йўналган Ох ўқидаги проекцияларининг йиғиндиси нолга тенг бўлади. Демак, Qx= cоnst ёки Q1x=Q0x, бу ерда 0-системанинг ўқ урилгунча бўлгандаги ҳаракат миқдори; 1 - ўқ теккандан кейинги ҳаракат миқдори. Ўқ келиб урилгунча аравача қўзғалмас бўлгани учун, Q0x=mu бўлади.\nЎқ теккандан кейин, ўқ билан аравача бир хил умумий v -тезлик билан ҳаракат қилади. У ҳолда Q1x= (М+m)u бўлади.\nQ1x ва Q0x -ларнинг ўнг томонларини тенглаб, аравачанинг тезлигини аниқлаймиз,\n127 масала. Агар, замбаракнинг оғирлиги Р, тўпнинг оғирлиги р, ва тўпни замбаракнинг стволидан учиб чиқиб кетаётган вақтдаги тезлиги бўлса, замбаракнинг тисарилиш (откатланиш)даги тезлиги аниқлансин.\n289 шакл 290 шакл\nЕ ч и ш. Бизга номаoлум бўлган порох газларининг босим кучини тенгламалардан чиқариб ташлаш учун, тўп ва замбаракни битта система деб қабул қиламиз.\nТўпни замбаракнинг стволи бўйича ҳаракатидаги тистарилишга бўлган қаршиликни ва порохнинг ёнишидаги газларнинг кучига нисбатан жуда кичкина бўлган , ва кучларни эoтиборга олмасдан, системага қўйилган ташқи кучларнинг йиғиндисини нолга тенглаймиз (290 шакл, замбаракнинг орқага қараб тисарилаётган қисми тасвирда кўрсатилмаган). У ҳолда, = cоnst ва Qx= cоnst. Замбарак отилгунча, у қўзғалмас бўлганлиги учун (Q0=0), кейинги ихтиёрий вақтда ҳам Qx=0 бўлади.\nЗамбаракнинг тистарилишдаги тезлигини деб белгиласак, снаряд (тўп)нинг абсолют тезлиги + бўлади. Демак,\nБундан, vx-ни аниқлаймиз,\nАгар, снаряднинг учишдаги абсолют тезлиги uабс -маoлум бўлса, (а) тенгламадаги ux+vx -ларни ўрнига uабс -ни қўяр эдик, натижада\nМанфий ишора, тисарилишдаги тезлик , тўпнинг -тезлигига қарама-қарши йўналишда эканлигини кўрсатиб турибди.\nТаъкидлаб ўтиш лозимки, системанинг тўлиқ ҳаракат миқдорини аниқлашда, унинг ҳар бир қисмларининг фақат абсолют тезликларини қўйилиши шарт ҳисобланади.\nTeglar: 1203аракат ми1179дори системанинг бўлади бўлган нолга ми1179дорининг билан кучларнинг таш1179и 1203ам унинг ўзгариши система таoсир ми1179дорини теорема 1203а1179идаги беради 1203олда\nЧарм ва мўйна хом ашёсининг кимёвий таҳлили\nЙўлларни лойиҳалаш асослари. Йўл ўқи йўналишини танлашда юк о&# ...\nАвтоматлаштириш системаларининг таркиб схемаларини лойиҳалаш\nИқлим ва унинг ўзгаришининг инсоният ривожланишига таъсири\nТранспорт оқимидаги тезлигининг йўл шароитига ва харакат миқ ...\nХаракатни ташкил этишнинг максади ва вазифалари.


Жануби-Шарқий Осиёда сузувчи қирқоёқ топилди\n14:26 / 27.06.2016\nОлимлар, жануби-шарқий Осиё ўрмонларида кўпоёқли ҳашаротларнинг янги турига дуч келишди. У қуруқликда эмас, сувда яшайди. Янги тур тадқиқотига оид ҳисобот ZooKeys журналида чоп этилган. Бу жониворни Лондон табиат тарихи музейи Жорж Беккалон 2001 йили Тайландга қилган сафари чоғида аниқлаган.\nУ, тоғ дарасидан тушаётганда, ундан қочиш мақсадида қуруқлик томон эмас, балки ўзини сувга отган қирқоёққа кўзи тушган. Сўнгра, биолог жониворни ушлаб, ўзи билан Лондонга олиб борган. Бироқ, унинг ҳамкасблари сувда яшайдиган қирқоёқ эканига ишонишмаган, чунки кўпоёқли жониворларнинг фанга маълум барча тури қуруқликда яшайди.\nУнинг ДНК таҳлиллари, ҳашаротнинг янги тури эканини исботлаган. Scolopendra cataracta номини олган жонивор ҳам турдошлари каби заҳарли ҳисобланади. У чақса, қаттиқ оғриқни келтириб чиқаради.\n10:35 / 17.11.2017\nТайландда бир қатор портлашлар оқибатида 2 полициячи ҳалок бўлди\n00:28 / 16.09.2017


Зироат ва Саида Мирзиёевалар Сардобадаги тошқиндан азият чеккан аҳоли билан учрашди - Daryo\n15:27, 22.05.2020 62838\nЗироат ва Саида Мирзиёевалар Сардобадаги тошқиндан азият чеккан аҳоли билан учрашди\n21 май куни Зироат Мирзиёева Сардоба сув омбори атрофидаги фавқулодда вазият рўй берган ҳудудларга ташриф буюрди ҳамда сув тошқини бўлган ерлардан эвакуация қилинган аҳоли билан учрашди. Бу ҳақда «Халқ сўзи Online» хабар қилган.\nЗироат Мирзиёева одамларнинг аҳволи, саломатлиги, вақтинчалик яшаш жойларидаги шароит билан танишган, уларга самимий сўзлар билан далда берган.\nЭнг муқаддас айёмлардан – Ҳайит арафасида сизни йўқлашни, ҳеч бўлмаса бир оғиз сўз билан далда бўлишни кўнглимга тугиб қўйгандим. Келинг, шундай табаррук кунларда дуога қўл очиб, эзгу ният қилайлик. Бу мусибатлар, машаққатлар тезроқ ортда қолсин. Ҳар бирингиз оила даврасида ҳаловат ва хотиржамликда яшанг, илоҳим. Аллоҳ хоҳласа, ҳаммаси яхши бўлади. Биз ёнингизда турамиз. Бутун Ўзбекистон халқи сиз билан! Президентимиз сиз билан!» — деган Зироат Мирзиёева.\nТашрифда «Замин» фонди ва Ўзбекистон касаба уюшмалари федерациясининг ҳамкорликдаги ижтимоий лойиҳаси эълон қилинди. Ушбу лойиҳа Сардоба, Оқолтин ва Мирзаобод туманларидаги 11 та зарар кўрган маҳаллаларда истиқомат қилган оилаларни қўллаб-қувватлаш мақсадида амалга оширилмоқда. Сув остида қолган ҳудудларни қайта тиклаш ва улкан қурилиш ишлари кетаётган бир пайтда аҳолининг бўш вақтини мазмунли ўтказишини таъминлаш мақсадида ёши 60 ёшдан ошган барча қариялар 10 кун давомида пойтахтда ва Тошкент, Сирдарё, Жиззах вилоятларида жойлашган сиҳатгоҳлар ва дам олиш масканларига, 7 дан 14 ёшгача бўлган болалар эса ёзги оромгоҳларга бепул таклиф этилади. Яқин кунларда таклифнома-сертификатлар ўз эгаларига етказилади.\nКарантин талабларини инобатга олган ҳолда, акциянинг барча иштирокчилари олдиндан COVID-19 тест-текширувидан ўтказилади. Ҳамма хавфсизлик чоралари кўрилади, дейилган хабарда.\nСаида Мирзиёева ҳам Сирдарё вилоятидаги ташриф таассуротлари ҳақида Telegram’даги каналида пост қолдирган.\nОйимлар билан Ҳайит байрами арафасида Сирдарё вилоятига одамларнинг ҳолидан хабар олгани бордик. Шунда ажойиб бир воқеа бўлди.\n6-7 ёшлардаги болакай билан суҳбатлашяпмиз. ‘Нима бўлди ўзи, нима қилдинглар ўша пайт?’ − деб саволга тутдим. ‘Эрталаб вақтли уйғониб кетдик. Қарасак, ҳамма югуряпти, биз ҳам дадам билан кўчага югурдик’, – дейди. Шу пайт жажжи, ширингина сингилчаси гапга қўшилди, денг. Нигина экан исми. ‘Менинг оқ айиқчам бор-ку, ўша уйда қолган экан, - дейди кўзларини катта-катта очиб, — Мен уни чўкиб кетди деб ўйлаб, роса хафа бўлдим. Кейин дадам йўқ бўлиб қолдилар. Қидириб-қидириб, ўйинчоғимни топиб келдилар. Айиқчам қайтиб келди! Ҳозир ухлаб ётибди’.\nЖуда таъсирланиб кетдим. Тасаввур қиляпсизми?! Одамларнинг кўзига ҳеч нима кўринмай, ҳар томонга ўзини урган бир пайтда Нигинанинг дадаси фарзандим ўксиб қолмасин деб, ортига қайтган.\nСаида Мирзиёева, Миллий масс-медиани қўллаб-қувватлаш ва ривожлантириш жамоат фонди Васийлик кенгаши раиси ўринбосари.\n23:44, 27.09.2020 122925\n23:58, 22.09.2020 151998\n15:49, 21.09.2020 110819\n23:15 Бугун 237\n23:14 Бугун 469\n23:10 Бугун 418\nЎзбекистон қишлоқ инфратузилмасини ривожлантириш учун 182 млн доллар кредит олди\n22:57 Бугун 4044\nАфғонистонда юз берган зилзила кучи Ўзбекистоннинг бир қатор вилоятларида сезилди\n19:15, 24.11.2020 89324\n18:18, 24.11.2020 86888\n12:20 Бугун 80152\n12:12, 25.11.2020 78032


Quvasoy.uz - АЧЧИҚ ҲАҚИҚАТ: ОЛИЙ МАЖЛИСДА КУШЕРБАЕВ ВА БОШҚАЛАР\n2020-01-23 17:22:40 31\nАбдулла Ориповнинг “Тилла балиқча” шеърининг ғоясини кўпчилик билади. Яъни, ташландиқ ушоқ еб, бор-йўғи мудроқ толларнинг аччиқ хазонини кўриб куни ўтаётган тилла балиқча тор, лойқа ҳовузни дунё деб билиши шоирга алам қилади. Менга ҳам алам қилади.\n2020 йилнинг 20 январь куни Ўзбекистон Республикаси Олий Мажлиси Қонунчилик палатасининг сайловдан кейинги биринчи мажлисида давлат раҳбари муаммоларни танқид остига олиб, халқимизнинг дилидаги гапларни айтар экан, жумладан, шундай деди: “Дарҳақиқат, халқ вакиллари бўлган депутатлар ўз ваколатига асосланиб, жасур, талабчан ва қатъиятли бўлиши, фуқароларнинг манфаатига хизмат қилмайдиган қонунлар қабул қилинишига йўл қўймаслиги шарт”.\nҲақ гаплар.Шу боис йиғилишда давлатимиз раҳбари депутат ва парламент аъзоларини кўпроқ китоб ўқишга ҳам ундади. Очиғи, одамлар орасида гоҳида шундай гаплар ҳам қулоққа чалинади: “Баъзи қонун лойиҳаларини халқ манфаатидан келиб чиқиб эмас, кимлардир ўз манфаатларига мослаб, монополия яратиб, уни номига жамоатчилик муҳокамасига қўйиб, депутату парламент аъзоларига тасдиқлатиб, амалиётга жорий қилмоқда!”\nҲа, ўтган йиллар давомида шундай ҳужжатлар тақдим этилгани ҳам сир эмас. Ҳатто гўё ички ишлаб чиқарувчиларни қўллаб-қувватлаш баҳонасида божхонамиз орқали четдан келадиган маиший техника воситалари чекланди. Ўзимиздаги нархи жуда баланд “миллий маҳсулот”имизни сотиб олишга “қонунан мажбурлайдиган” ҳужжатлар лойиҳалари тайёрланди, маъқулланди. Хусусан, чегарамиздан Ўзбекистоннинг ҳар бир фуқароси 6 ойда бор-йўғи 1 дона маиший техникани бир марта олиб ўтишга рухсат берувчи чекловлар “ўйлаб топилди”. Оқибатда маҳаллий бозордан айрим рақобатга мўрт маҳсулотларни ўзимиз сотиб олишимизга тўғри келди...\nБир неча кун аввал қўшнимиз Гулнора опа “Ғишткўприк” постидан қўнғироқ қилди ва шундай деди:\n– Ука, телевидениеда ишлайдиган танишингиз йўқми?\n– Тинчликми? Ўзим ишлайман.\n– Қозоғистондан рўзғорга “холодильник” олиб келаётгандик, телевидение келган деб ўтказишмаяпти. Ўшанга ТВчиларга айтсак, ўтказиб юборадими, дейман-да!\n– Божхона қўмитасининг матбуот хизматида касбдошим ишлайди, ҳозир унга айтиб кўраман, – дедим очиғи дабдурустдан нима дейишни билмай.\nДам олиш куни бўлгани учунми, касбдошим қўнғироғимга жавоб бермади. Хижолат бўлиб, қўшнимга вазиятни тушунтирдим. Шунда у: “Телевидениеда шунақа мавзуларни ёритсанглар, бўлмайдими?” – деди. Жавоб бера олмадим...\nКечагина ана шу қўшним билан учрашиб қолдим. Унинг айтишича, биздаги 3 000 000 сўмлик совутгични Чимкентдан 1 750 000 сўмга олибди. Чегара постида уларни бир-икки соат ушлаб туришибди, у ердагилар совутгич учун 1 млн. 100 минг сўм божхона ҳақи олмоқчи ҳам бўлишибди, аммо кейин “ниятларидан воз кечиб” ўтказиб юборишибди. Қўшним гурунг беряпти: “Биздаги 800 минг, 1 млн. сўмлик микротўлқинли печ Чимкентда 500 минг сўм, бизда 2 млн. сўмлик телевизорлар у ёқларда 1 миллион сўм экан”.\nТўғриси, Чимкентга борганим йўқ, шу боис нарх-навосидан ҳам ўзим шахсан хабардор эмасман. Мабодо қўшнимнинг гаплари рост бўлса, у ёқдаги маиший техникаларнинг русуми, сифати, қуввати, борингки ҳамма нарсаси биздагидек бир хил бўлса-ю нархида шунча тафовут бўлса, бу чиндан ҳам ғалати пародокс, шундай эмасми?\nБундай чекловлар шунчаки пайдо бўлмайди. Президент шунга ўхшаш ҳужжатлар қабул қилинишида уни бир овоздан қўллаб-қувватлайдиган қўғирчоқ депутатлар эмас, у ҳужжатларга Расул Кушербаевга ўхшаб, халқ манфаатидан келиб чиқиб ёндашадиган, маънодор қилиб айтганда, жасоратли, китоб ўқиган – билимли шахсларнинг кўп бўлишини истаяпти. Халқ ҳам айнан шуни истайди!\nДарвоқе, 2019 йили катта пулга машиналарни “тонировка” қилиш бўйича ҳукумат қарори лойиҳаси жамоатчилик муҳокамасига қўйилган маҳал 150 депутат орасидан Кушербаевнинг битта ўзи бунга қарши чиқиб, унга таъсир қила олганда, кимдир интернетда Олий Мажлис Қонунчилик палатасининг барча депутатларига қарата шаъма қилиб ёзганди: “Кушербаев ва бошқалар!” Қанчалик аччиқ ҳақиқат эди ўша гап! Олий Мажлисда КУШЕРБАЕВ – бошқалар!\nКушербаев тўғри йўлда – халқ манфаати йўлида эканини халқимиз аллақачон тан олган. Бугун давлат раҳбари ҳам эътироф этди. Яъни, Олий Мажлис Қонунчилик палатасида сайловдан кейинги илк йиғилишда Президентимиз депутат Расул Кушербаевнинг фао¬лиятини юқори баҳолади.\n“Айниқса, Расул тўғрисида кўп гаплар бўлади, ҳаммагаям ёқмайсан, менга ёқасан... Биринчи қадам билан, биз яхшиларимизга мана шундай эҳтиром кўрсатсак, бу ҳам тўғри бўлади”, – деди давлатимиз раҳбари.\nБу ҳақиқатнинг тан олиниши, бу очиқлик ва демократик давлат сари ташланаётган қадамларимиз. Қани, энди Қонунчилик палатасидаги қолган 149 нафар депутатнинг ҳаммаси ҳам Расул Кушербаевдек бўлса! Сайланган депутатларнинг ҳаммаси ҳам ҳақиқат тарафида бўлиб, халқ ишончини қозонган Кушербаевдай ишласа. Шундагина биз халқ ҳокимиятини қура оламиз.\nАлқисса, Юртбошимиз ҳақли тарзда айтганидек, билимли депутатларимиз кўп бўлиши учун эса бутун мамлакат аҳли китобга қайтиши керак. Шунда парламенту бошқарув тизимида адолатли, халқ¬парвар инсонларнинг сони ортади.\nДарвоқе, ўша йиғинда Президентимиз: “Кўп одамларга журналистлар ёқмайди, лекин улар менга ёқади”, – деди. Бу сўз эркинлиги таъминланадиган, ҳақиқатталабларнинг ҳуқуқлари ҳимоя қилинадиган ва адолатли жамият сари бораётганимизга исбот бўлувчи яхши “сигнал”. Аммо бу овозни ҳақиқат овозларига айлантириш эса кўпроқ ўзимизга боғлиқ.\nФозил ФАРҲОД, Ўзбекистон Ёзувчилар уюшмаси Матбуот хизмати раҳбари.


Украинани Афғонистоннинг тақдири кутмоқда - Патрушев - 19.08.2021, Sputnik Ўзбекистон\nУкраинани Афғонистоннинг тақдири кутмоқда - Россия Хавфсизлик кенгаши котиби Николай Патрушев. 19.08.2021, Sputnik Ўзбекистон\nТОШКЕНТ, 19 авг — Sputnik. Украинани Афғонистоннинг тақдири кутмоқда, деб ҳисоблайди Россия Хавфсизлик кенгаши котиби Николай Патрушев. Бу ҳақда у “Известия” газетасига берган интервьюда фикрларини билдирди.Патрушевнинг сўзларига кўра, Вашингтон Киевда ўзига содиқларни ҳокимиятга қўйди.Украина, ўз навбатида, хушомадгўйлик билан хизматкорлик қилиш позициясини эгаллади, деб қўшимча қилди Патрушев. Мамлакатнинг асосий мақсади - НАТОга аъзо бўлиш."Аммо Афғонистон НАТОдан ташқарида АҚШнинг асосий иттифоқчиси мақомига эга бўлган, бу Кобулда ағдарилган америкапараст режимни қутқардими?" - таъкидлади Патрушев.Унинг фикрича, Украина ва Америка танлови тарафдорлари ҳам худди шундай вазиятдан четда қолмайди.Неонацистларнинг ҳокимият тепасига келиши мамлакатнинг қулашига олиб келади. Шу билан бирга, АҚШ, керак бўлганда, "ўзининг Киев тарафдорлари" ҳақида ҳам эсламайди, - деди Хавфсизлик Кенгаши котиби.Кобул билан айнан шундай бўлди.“Толибон”* Афғонистонда ҳокимиятни босиб олишиСўнгги ҳафталарда “Толибон”* ҳаракати йирик шаҳарларга ҳужуми ортидан Афғонистондаги вазият кескинлашди.Якшанба куни ОАВ ва манбалар толиблар чегарадаги барча ўтиш жойларини назорат қилишганини айтишди. Кейинчалик ўша куни жангарилар Кобулга кириб, президент саройини ўз назоратига олганини маълум қилишди. Афғонистон президенти Ашраф Ғани "қирғиннинг олдини олиш мақсадида" мамлакатни тарк этди.Душанба куни кечаси Толибон* сиёсий идораси вакили Муҳаммад Наим Афғонистонда уруш тугаганини эълон қилди.* Россия ва қатор давлатларда тақиқланган террорчилик ҳаракати.\nукраина, афғонистон, толибон, россия\n12:45 19.08.2021 (янгиланди: 12:56 19.08.2021)\n© REUTERS / StringerАфганские женщины ждут раздачи бесплатной пшеницы в Кабуле\nУкраинани Афғонистоннинг тақдири кутмоқда - Россия Хавфсизлик кенгаши котиби Николай Патрушев.\nТОШКЕНТ, 19 авг — Sputnik. Украинани Афғонистоннинг тақдири кутмоқда, деб ҳисоблайди Россия Хавфсизлик кенгаши котиби Николай Патрушев. Бу ҳақда у “Известия” газетасига берган интервьюда фикрларини билдирди.\nПатрушевнинг сўзларига кўра, Вашингтон Киевда ўзига содиқларни ҳокимиятга қўйди.\n"АҚШ бу мамлакатни америкаликларнинг ўзларига кераксиз бўлган қуроллар билан тўлдирмоқда, кўзларини юмишмоқда, аммо аслида улар кучайиб бораётган неонацизм, экстремизм, жиноятчилик, наркотрафик, миллатлараро ва динлараро низоларни қўллаб-қувватламоқда",-деди РФ Хавфсизлик Кенгаши котиби.\nУкраина, ўз навбатида, хушомадгўйлик билан хизматкорлик қилиш позициясини эгаллади, деб қўшимча қилди Патрушев. Мамлакатнинг асосий мақсади - НАТОга аъзо бўлиш.\n"Аммо Афғонистон НАТОдан ташқарида АҚШнинг асосий иттифоқчиси мақомига эга бўлган, бу Кобулда ағдарилган америкапараст режимни қутқардими?" - таъкидлади Патрушев.\nУнинг фикрича, Украина ва Америка танлови тарафдорлари ҳам худди шундай вазиятдан четда қолмайди.\nНеонацистларнинг ҳокимият тепасига келиши мамлакатнинг қулашига олиб келади. Шу билан бирга, АҚШ, керак бўлганда, "ўзининг Киев тарафдорлари" ҳақида ҳам эсламайди, - деди Хавфсизлик Кенгаши котиби.\nКобул билан айнан шундай бўлди.